Labyrinth (filma) - Wikipedia, entziklopedia askea.\nfantasiazko filma, musika-filma, abenturazko filma, haurrentzako filma eta sarbide-bizipena\nDavid Bowie (Jareth (en) )\nJennifer Connelly (Sarah Williams (en) )\nBrian Froud (en)\nRon Mueck (en)\nAnthony Asbury (en)\nDavid Shaughnessy (en)\n[[Kategoria:Brian Froud (en) antzeztutako filmak]]\n[[Kategoria:Ron Mueck (en) antzeztutako filmak]]\n[[Kategoria:Anthony Asbury (en) antzeztutako filmak]]\n[[Kategoria:David Shaughnessy (en) antzeztutako filmak]]\nLabyrinth (euskaraz Labirintoa) 1986ko Jim Henson estatubatuar zinema zuzendariak zuzendu eta Terry Jones galestar zinema gidoilariak idatzitako abentura eta fantasiazko musikal film bat da. David Bowie eta Jennifer Connelly aktoreek antzeztu zuten.\nNahiz eta estreinatu zen garaian kritika positibo eta negatiboak erdibana jaso izan, denboraren poderioz kultuzko filma bilakatu zen.\nGau batez, familia bateko senideak, Robert aita (Christopher Malcolm), Sarah (Jennifer Connelly) irudimen mugagabeko neska nerabearen amaordea den Irene (Shelley Thompson) bilera batera ateratzera doaz. Horretarako, neskak, gogo txarrez, Toby (Toby Froud) anaiordea duen haurtxoa zaintzen etxean gelditu beharko du. Neska haurtxoa zaintzen gelditu beharraz haserretu egingo da, negar egitetik ez baidu uzten, orduan haserrealdian eta ia ohartu gabe Iratxoen erregeari dei egingo dio, honako hitzok esanez: "Nahiago nuke iratxoak etorri eta eramango bazintuzte... Oraintxe bertan". Bere hitzek ondorioak izan eta bere nahia egi bilakatuko zela jakin gabe, Jareth (David Bowie) iratxoen erregea agertu eta bere anaitxoa berreskuratzeko 13 ordu besterik ez dituela aipatuko dio, epe horretan bere labirintotik irten eta bere gaztelura iritsi beharko du, behinik-behin Toby haurtxoa iratxo bilakatzea nahi ez baldin badu.\nAbenturan zehar, iratxoen erregeak Sarah bere helmugara iris ez dadin saiatuko da, horretarako etengabe aldatzen den labirintoan barna adimen jokoak, igarkizun zailak eta tranpa ugari ezarriz. Neskak bere ibilbidean zehar adiskide berriak ezagutzen joango da, tartean Hoggle (Shari Weiser eta Brian Henson) izeneko ipotx petrala, Ludo (Ron Mueck eta Rob Mills) izeneko munstro iletsua (harri eta harkaitzen mintzatzeko gai dena) eta Sir Didymus (Dave Goelz, David Barclay eta David Shaughnessy) izeneko bibote luzedun zaldun ibiltari ausarta, azken honek Ambrosius (Steve Whitmire, Kevin Clash eta Percy Edwards) zakur leiala beti alboan duela, beren helburua lortzen lagunduko diena.\nAzkenean, behin neska bere anaia berreskuratzeko iratxoen erregeari aurre egiten dionean, Sarahk maitagarrien ipuinekin amets egiten jarraitu edota jada neskatoa ez delako errealitatea onartzearen artean erabaki beharko du. Filmaren testuinguruan Jareth erregea Sarahz maitemindua dagoela igarri liteke, eta nahiz eta izaera gaiztoa izan, bere benetazko asmoa neska bere alboan izatearena dela, horretarako neskari berak nahi duen mundu ideala eskeiniz, betiere neska bere egitearen trukean.\nJennifer Connelly: Sarah Williams, 15 urteko neskatoa\nDavid Bowie: Jareth, Iratxoen erregea\nToby Froud: Toby Williams, Sarahren anai haurtxoa\nShelley Thompson: Irene Williams, tobyren ama eta Sarahren amaordea\nChristopher Malcolm: Robert Williams, Sarah eta Tobyren aita\nNatalie Finland: Labirintoko Maitagarria\nShari Weiser (Brian Henson, ahotsa): Hoggle\nRon Mueck eta Rob Mills (Ron Mueck, ahotsa): Ludo\nDave Goelz eta David Barclay (David Shaughnessy, ahotsa): Sir Didymus\nSteve Whitmire eta Kevin Clash (Percy Edwards, ahotsa): Ambrosius\nKaren Prell (Timothy Bateson, ahotsa): Harra eta Andere Ez Desiatua\nFrank Oz (Michael Hordern, ahotsa): Jakintsua\nDave Goelz (David Shaughnessy, ahotsa): Txori Jakintsuaren Kapela eta Ezker Ate Jotzailea\nWarwick Davis: Iratxoa\nSteve Whitmire, Kevin Clash, Anthony Asbury, Dave Goelz (Anthony Jackson, Douglas Blackwell, David Shaughnessy, eta Timothy Bateson, ahotsak): Lau Zaindariak (Alph, Ralph, Jim eta Tim)\nLabyrinth filmaren iragarkia ikusgai. Youtube.com (Ingelesez)\nShelley Thompsonek antzeztutako filmak\nKaren Prellek antzeztutako filmak\nKevin Clashek antzeztutako filmak\nBrian Hensonek antzeztutako filmak


Mobilizazio arrakastatsua egin dute ELAko langileek Gipuzkoako egoitzetako 248 greba egunean — ELA Sindikatua\nMobilizazio arrakastatsua egin dute ELAko langileek Gipuzkoako egoitzetako 248 greba egunean\nMobilizazio arrakastatsua egin dute ELAko langileek Gipuzkoako egoitzetako 248 greba egunean 248 greba egunen ostean, Foru Aldundiak arduragabekeria erakusten jarraitzen du Gipuzkoako egoitzetan. Beste behin ere, sektoreko baldintzak duinduko dituen hitzarmen baten negoziazioa eta akordioa aldarrikatu dute langileek. Gaurko egunean, Gipuzkoa plazan elkarretaratzea egin ostean, manifestazioa egin dute LAB, Pentsionistak eta Gipuzkoako Senideak sindikatuekin batera, Diputazioaren aurrean amaituz. https://www.ela.eus/eu/gizalan/albisteak/mobilizazio-arrakastatsua-egin-dute-elako-langileek-gipuzkoako-egoitzetako-248-greba-egunean https://www.ela.eus/eu/gizalan/albisteak/mobilizazio-arrakastatsua-egin-dute-elako-langileek-gipuzkoako-egoitzetako-248-greba-egunean/@@download/image/Ext7r8aXAAEMIqu.jpg\n248 greba egunen ostean, Foru Aldundiak arduragabekeria erakusten jarraitzen du Gipuzkoako egoitzetan. Beste behin ere, sektoreko baldintzak duinduko dituen hitzarmen baten negoziazioa eta akordioa aldarrikatu dute langileek. Gaurko egunean, Gipuzkoa plazan elkarretaratzea egin ostean, manifestazioa egin dute LAB, Pentsionistak eta Gipuzkoako Senideak sindikatuekin batera, Diputazioaren aurrean amaituz.\nBerriro gogoratu behar da pandemia hasi zenetik Eusko Jaurlaritzak% 100eko Gutxieneko Zerbitzuak antolatu dituela berriro. Gutxieneko zerbitzu horiek judizializatuta daude. Eusko Jaurlaritzaren asmo bakarra patronalekin eta diputazioarekin bat egitea eta langileen greba-eskubide legitimoa saboteatzea da. Eskandalua da negoziazioak hasi zirenetik lau urte igaro eta greba hasi zenetik bi eta erdi baino gehiago igaro ondoren egoerak horrela jarraitzea.\nELAk uste zuen COVID-19ak eragindako egoera latzak sentsibilizatu egingo lituzke erakundeak, eta Aldundiaren lehentasunak aldatuko zirela. Baina errealitatea oso bestelakoa da. Foru Aldundia, Markel Olano eta Maite Peña buru direla, harro agertu da azken urtean egoera kaotikoan bizi izan duen egoitza ereduarekin. Hori gutxi balitz, uko egiten diote emakumezko langileekin elkartzeari, ELAk egindako hamaika eskaera formali erantzun gabe.\nJakin behar duzue historiak bakoitza bere lekuan jarriko duela. Langileek, burua tente eraman ahal izango dute, eta haiek ezkutatu egin beharko dute. Ez da duina izaten ari diren jokabide antidemokratikoak izatea eta osasun-krisiaren sektorerik zailena aurrera atera duen kolektiboa gutxiestea. Horregatik, ELAk, egoera aldatzen ez den bitartean, mobilizazioak areagotzen eta gogortzen jarraitzeko aukera aztertuko du.


Zortzigarrenez Azkoitian elkartu dira ibilgailu klasikoak - Azkoitia - Maxixatzen.eus\nZortzigarrenez Azkoitian elkartu dira ibilgailu klasikoak\nMaxixatzen.eus 2019-05-12 12:23\nEhun ibilgailu klasiko inguruk bete dute gaur, igandea, Azkoitiko Plazaberria VIII. Ibilgailu Klasikoen Topaketan. Eguraldi onak lagunduta, dozenaka interesatu eta herritar gerturatu da Azkoitira ibilgailu klasikoak gertutik ikusteko.\nEhun ibilgailu inguru elkartu dira gaur, igandea, Azkoitian. Kamioiak, motoak eta 100 urtera iristeko urte askoren falta ez zuten autoak bildu dira Plazaberrin. 11:15 inguruan, Azpeitira abiatu dira Azkoititik, eta handik Urrestilara joan dira. Urrestilatik herrira itzuli da ibilgailuen karabana eta San Jose Egoitza parean geldialdia egin dute, bertako egoiliarrei autoak erakusteko; handik Plaza Berrira itzuli dira. I\nbilbidea egin ondoren, Plazaberrin ibilgailuen erakusketa egin dute berriz, 14:30era arte egongo dira, orduan bazkaria egingo baitute. Bazkalostean, 17:00ak inguruan, parte-hartzaileen artean zozketa egingo dute.\nAurtengoa, halaber, topaketa inklusiboa izan da. Marea Urdinako, Txolarteko eta Goienetxe Fundazioko neska-mutilek ibilgailurik berezienetan egin dute ibilbidea, eta antolakuntzak hainbat opari banatu dizkie.


LAB sindikatuak bat egiten du AHTaren aurkako Nazio Manifestazioarekin - LAB Metro Bilbao\nLAB sindikatuak bat egiten du AHTaren aurkako Nazio Manifestazioarekin\nLAB Metro Bilbao | 2010-01-20 00:00\nEuskal Herri osoko langileak gara espainiar eta frantziar Estatuek inposatu nahi diguten proiektu honek kaltetuak, diru publikoa esku pribatuetan jarri nahi dute, eta hori beste lapurreta modu bat da. Langileoi inposatzen zaigun proiektu honek kalte ekonomikoak eta ekologikoak dakartza jendartera eta langileok beronekiko gure desadostasuna adierazten jarraituko dugu.\nLarunbatean borroka honetan zer nolako pauso garrantzitsua eman behar dugun azpimarratu nahi dugu, izan ere, Bidasoaren alde bietan Estatuen inposizioa berbera da eta borroka horretan elkarrekin lotzeak oraindik gehiago indartuko gaitu.\nLAB sindikatuak trenbideen garapenean den kontraesanaz ohartarazi nahi du. Arrazoi ekonomikoen aitzakian, zerbitzu eta azpiegiturak pribatizatzea salatu nahi dugu. Beraz, LABek bere militantzia osoari dei egiten dio larunbat honetan, urtarrilak 23, AHTrik ez! Proiektu txikitzaileak gelditu! lelopean Iparraldeko Ingurumenaren Batzordeak (CADE) eta AHT Gelditu! ELKARLANAk batera antolatu duten nazio manifestazioan parte hartzeko. Manifestazioa arratsaldeko 16:00etan Hendaiako tren geltokitik irtengo da eta Bidasoako Santiagoko zubi zaharrean bukatuko da.\nahtrikez elkarlana hendaia irun lab manifestazioa


ensayo | MARI ZERUMUGAN\nAritz Gorrotxategi. Ez dago bere garaiarekin konprometitua ez dagoen idazlerik. Borgesek honela adierazten zuen kontua: “modernoa izatea garaikidea izatea da, gaurkoa: hala gara guztiok zorigaiztoz. Inork ez du —Wellsek amestutako abenturazaleaz landa— etorkizunean edo iraganean bizitzeko artea deskubritu. Ez dago bere garaikoa ez den nobelarik”. Idazlea aukeratzen ari denean, modernoa izaten ari da, […]


Aberastasuna den edo zantzu sexistak dituen ikertzaileen ahotan eztabaidagai | herria | GAUR8 - mila leiho zabalik\n2018 IRA. 22\nAberastasuna den edo zantzu sexistak dituen ikertzaileen ahotan eztabaidagai\nMiramarren hitanoaz hausnartzen jardun duen taldea. Gorka Rubio|Foku\nTokak gizonen bitartez espazio publikoa eta kaleak hartu dituen bitartean, noka espazio pribatuan gelditu da. Hala, kaleko galerari etxeko galera gehitzen zaio nokariEmakumeen artean hiztun solaskidearekin kidetasuna edukitzea ez da nahikoa hitanoa erabiltzeko. Gutxiengo kidetasun hori mutilek askoz azkarrago hartzen dute antza\nHitanoaren baitan, tokak eta nokak ez dute osasun bera; azken horren ezagutza eza nagusi da. «Gizarte justu baten ikuspegitik, nolako hitanoa beharko genuke?», planteatzen duteHitanoak etengabe gogoratzen dizu neska edo mutila zaren, nahiz gaiarekin zerikusirik ez izan. Beren burua kategoria horietatik at sentitzen dutenez oroitzen da Jaime Altuna\nIÑIGO BEITIA: «Hitano hiztun berriak badira: laguna da erreferentzia, elkarri entzunez ikasten dute»\nJONE MIREN HERNANDEZ: «Hizkuntza txanpon bat da. Tresna bezala erabil daiteke eta gizarte elementuak ditu txertatuta»\nANDONI EGAÑA: «Bertsotan rolak esajeratzeko balio izan dute bi kodeek, eta sexistak izan gara, onartzen dut»\nELIXABET PAGOLA: «Gazteleran ‘e’ sartzen ari da, ‘nosotres’ esateko, kasu. Hitanoan horri bide motza ikusten diot»\nJAIME ALTUNA: «Generoak desagertzea zientzia fikzioa da, baina binarismo hegemonikoa arindu daiteke»\nRobin Lakoff linguista estatubatuarrak ezarri zituen, 1975ean, soziolinguistika feministaren oinarriak. Bere hipotesi nagusiaren arabera, emakumezkoek eta gizonezkoek hitz egiteko modu ezberdinak dituzte. «Genero sistemaren» baitan kokatzen zuen fenomenoa, eta gizartearen eta sozializazioaren pisua aipatzen zituen. Horrela aritzera daude bideratuta sexu bat zein bestea.\n«Hizkuntza txanpon bat da», dio Euskal Herriko Unibertsitatean Gizarte Antropologia irakaslea den Jone Miren Hernandezek. «Hizkuntza tresna bezala erabil daiteke, sortzailea da. Gizakiok eragiteko duguna da, eta botere performatzailea du». Adibide bat jarri du mahai gainean: «‘Mutilek ez dute negarrik egiten’. Horrek efektu batzuk ditu», baieztatu du. Baina hizkuntzak, aldi berean, gizarte elementu ezberdinak ditu txertatuta, tartean genero sistema. «Ez dago ondo ikusia neskek biraoak erabiltzea», aipatu du eredu gisa. Bere ustez, «hitanoak oso ondo biltzen ditu txanponaren bi aldeak».\nEgin duen ikerketa zabalean, hizkuntzari dagokionez behintzat, euskal emakumeak nagusiki bitartekari gisa agertu direla dio Hernandezek, alegia, transmisio lanetan. «Inoiz ez sortzaile edo ordezkari gisa». «Naturaltzat» jotzen da, gainera, emakumezkoen gaitasuna hizkuntzak ikasteko, umetan hizketan hasteko, hizkuntzen irakaskuntzarako… “Ama-hizkuntza” vs “plaza gizona” kontzeptuak jartzen ditu aurrez aurre. Edozein kasutan, eta egile batzuk sostengatzen dutena berreskuratuz, azken urteotan euskararen «feminizazioa» nabarmena gertatu dela dio, datuek behintzat baieztapen hori berresten dutela uste du.\nJaime Altuna antropologoarekin batera, besteak beste, hartu du parte Hernandezek Euskal Herriko Unibertsitateak Miramar jauregian “Hitanoa eta generoa: aberastasuna ala sexismoa?” izenburupean antolatu duen uda ikastaroan. Altunak ere sostengatzen du hizkuntza eta hitza «gizarte egituraren isla» direla, baina baita gizartearen eragile ere. Hitanoa, hizkuntzaren parte den aldetik, beste hainbeste. Galdera edo baieztapena?\nNolako hitanoa eraiki\n«Hitanoaren barruan, tokak eta nokak duten osasuna ez da bera», dio Altunak. Adibidez, gazteen artean «nokaren ezagutza eza» orokorra dela azaldu du. Hori baino lehenago, ordea, galdera bat jarri du mahaiaren gainean: «Nola definitu nahi dugu hitanoaren erabilera?». Hau da, «gizarte justu baten ikuspegitik, nolako hitanoa beharko genuke?», galdegin du aretoan.\n“Kidetasun” alderdia aipatu du lehenik. Bere erabilerak “adiskidetasuna” adierazten duen aldetik, ahozko hizkuntza ez formala zabaltzeko bide egokia izan daiteke; aitzitik, hainbat ikertzailek baieztatzen dutenez, “kidetasun” hori bereziki mutilen artean ematen da. «Bi aukera ditugu –dio Altunak Lakoffek berak proposatutakoa oroituz–: mutilen arteko lotura beharra murriztu edo emakumeen artekoa, oro har, pertsona guztien arteko lotura, sustatu».\nBotere alderdia, bestetik. errespetuarekin lotu badaiteke ere, «estatusa» markatzearekin lotzen da. «Modu justu bat eratzeko» arau horiek mantendu edo aldatu beharko liratekeen hausnartzea planteatzean du.\nEta azkenik binarismo zorrotza. «Nola jokatu hain banaketa binarioa performatzen duen hizkeraren aurrean?». Kasu horretan Judith Butler filosofoa ekartzen du gogora. «Kontua ez da genero kategoriak guztiz desagerraraztea, hori zientzia-fikzioa da, baizik eta binarismo normatibo hegemonikoa arintzea». Hala, moldatu al daiteke hitanoa?\n«Binarismo zorrotza zalantzan jartzen ari den garaiotan, nola jokatu hizkera honen aurrean?», galdegiten du Altunak. Bere ustez, hitanoak «etengabe» gogorarazten dizu neska edo mutila zaren, «nahiz eta hitz egiten ari zaren gaiarekin zerikusirik ez izan. Gazteleraz etengabe ‘tú, chica’, ‘tú, chico’ ariko bagina bezala». Gainera, beren burua «kategoria horietan sartzen ez duten pertsonak» gogoratzen ditu. Haien sufrimendua ere aipatzen du.\nIñigo Beitia Zabalak hika eta gazteak gai hartuta egin zuen gradu amaierako lana. Eskoriatzarrak, antropologian graduatua, jaioterriko gazteek hitanoarekin duten harremana ikertu zuen. Miramar jauregian ere izan da bere ahotsa entzuteko parada.\nAltunaren baieztapen bera egiten du: gazteen artean nokaren ezagutza ahuldurik dago. «Beharbada –dio– beren bizitzetan tratamendu honekiko figura gutxi izan dituztelako». Gainera, etxeko transmisioan, jendartean, hedabideetan… oso bisibilitate txikia izan du. «Espazio publikoan erreferenteak ez egoteak ere eragina izan du».\nBere hausnarketak egin ditu eta, zera uste du: kalean noka erabiltzen duten emakumeek beren zirkulu pribatuetara mugatu dutela; kafean, tertulian, meza osteko berriketan… «Beraz, tokak gizonen bitartez espazio publikoa eta kaleak hartu dituen bitartean, txikiteoan adibidez, noka espazio pribatuan gelditu da. Eta kaleko galerari etxeko galera gehitu behar zaio. Hori, aldi berean, hikaren galera orokorrean txertatuz».\nBeste hipotesi bat du Beitiak: gazteen artean toka neutroa bezala erabiltzen dute hala hartzen dutelako? «Mutil askok neskekin hitanoa gutxi erabiltzen badute ere, erabiltzen duten apurra toka da. Ezjakintasunagatik edo toka neutro gisa ikusteagatik. Eta esango nuke neska batzuek hika erabili behar izanez gero, tokara joko luketela. Ez lukete txarto hartuko».\nEta beste galdera bat mahai gainean. «Nokaren bisibilitate ezak tokaren neutraltasuna bultzatu al du?», bota du. Kontatu duenez, ikerketa egiten ari zela, gazte batek esan zion ez zuela zeinekin noka egin. «Eta gazte horrek kuadrillan neskak ditu, eta arreba ere badu. Berez, irizpideak eta baldintza objektiboak baditu. Beharbada nesken eta mutilen arteko harremanek ere beren eragina izango dute erabileran…».\nEskoriatzarrak erreferente izan du ikerketa lanetan Xabier Alberdi EHUko irakaslea. Berak hiru hutsune aipatzen ditu nokaren galeran: eremuzkoa, batzuetan erabiltzen dute emakumeek, besteetan ez; adinezkoa, gazteek erabili ez baina helduek bai; eta sexuzkoa, emakumeek beren artean bai baino gizonekin ez. «Horri, gainera, euskalki bakoitzean dauden ohiturak gehitu behar dira», dio.\nBeste hipotesi bat gehitzen du: emakumeen artean hiztun solaskidearekin kidetasuna edukitzea ez da nahikoa hitanoa erabiltzeko. «Adiskide izatea ez da derrigorrezko baldintza hikan aritzeko, baina gutxiengo kidetasuna behar da», gogoratu du Beitiak. «Badirudi –jarraitu du– gutxiengo kidetasun hori mutilek askoz azkarrago hartzen dutela. Parekoa sexu berekoa bada, gutxiengo kidetasuna hartzen dute, eta, emakumeek, aldiz, hitano solaskidea hautatzeko, antza baldintza gehiago jartzen dizkiote». Alberdik dio «kontuzago» hautatzen dutela hitano solaskidea.\nArauak urratzen, eta botere harremana hausten apurka. Gazteek gaur egun ondo ikusten dute inoiz guraso badira, seme-alabei hitanoz egitea. Erronka, berresten dutenez, nolako hitanoa nahi-behar dugun galdera konplexuari egoki erantzutea da.\nOholtzatik kanpo bakarrik… edo baita gainean ere?\nBertsolaritzak eta, horrenbestez oholtzak, bere kode propioak ditu. Arauak, metrikak eta errimak. Horretan kabidarik ba al du hitanoak? Galdera horri erantzuten saiatu ziren Andoni Egaña eta Elixabet Pagola. Iritziak iritzi, eta aukerak aukera, erronka litzatekeela ez dute ezkutatzen, baina, jakina, bere zailtasunak, eta ez edonolakoak, izango lituzkeela ere aitortzen dute. Aitzitik, sormenaren zirikatzaile ona izan daitekeela bota zuen Egañak. «Eta hori inoiz ez da gauza txarra».\nGauza bitxia da oholtzak irudikatzen duen itsasertza. Handik kanpo «gure artean hika erabili ohi dugu»; bertan zergatik ez? «Gutxi entzuten da hika, eta ez luke hala izan beharko. Bertsogintza jardun herrikoia da, temako jarduna da, eta gainera bertsolari gehienok elkarri hikaz hitz egiten diogu oholtzaz behera».\nOholtza gainean egiten dutenaren «%1-%2 bakarrik» egiten dute hikaz, aipatu duenez. «Eta bada kontraesana». Baina Egañak hainbat arrazoi maneiatzen ditu, bereziki mikrofonoak berak duen pisuagatik. «Publikoari begira egiten dugu bertsotan, haiek egiten dute galbahe lana eta zuka ateratzen da. Zuen bitartez esaten dizkiot sekulakoak, goxoak zein ozpinak, Eliri –bota du adibide gisa–. Eta uste dut horregatik dela». Mikrofonoak, bereziki lurrean hankaz eusten denak, oholtzara eusten ditu bertsolariak, eta parez pare begiratzera derrigortzen ditu, kideari beharrean. Gauza bitxia gertatzen da, baina, dio Egañak, bertsolariak bere buruari kantuan egiten dionean. Orduan bai baliatzen du hika. Lazkao Txikik ispiluaren aurrean bota zuen bertsoa gogora ekarri du. «Aizak nik hiri bota behar dit bertso koxkor bat edo bi,/ behingoan jarri geranez gero, biok aurpegiz aurpegi/ neri begira hortik daduzkat alperrikako bi begi,/ hik ez nauk noski ni ikusiko, baina nik ikusten haut hi. (…)».\n1980ko eta 1982ko bertsolaritza txapelketetan Xabier Amurizak hikaz aritzeko ahalegina egin zuela gogoratu du Egañak, eta saio batean Amuriza eta Lazkano horrela aritu zirela, gaia hikaz jarri zitzaielako. Ideia ere bota du: etorkizuneko bertsolaritzak ea nola erantzungo lioken gaiak horrela proposatzeari…\nNoiz gehitzen duen eta noiz kendu\nElixabetek «zailtasunak« ikusten dizkio auziari. «Ez dut zuka bezain ondo kontrolatzen erregistroa. Zukaz kantatzen ikasi dut, eta bertsotarako gauza asko pentsatu behar dira, indar handia gal daiteke bat-batekoa den saiorako. Hizkuntza menperatzea ezinbestekoa da», argudiatu du.\nBaina ez dute erabat baztertzen, erregistro jakin honek behar zehatzak asetzen dituelako. Hor sartzen da «sinesgarritasuna». «Andoniri amona Anttoniren papera ematen badiote, nokaz egiteak sinesgarritasuna emango lioke, erabat. Kasu horretan, dudarik gabe, hikak balio du. Baina oholtzara ez goaz jolastera, esperimentatzera esan nahi dut. Konpromiso bat duzu eta erantzun egin behar zaio horri. Ez da momentua hikarekin probatzen hasteko», uste du hernaniarrak.\nEskarmentu propiotik hitz eginez, Egañak dio hikaz bertsotan egiteak metrika «deskontrolatu» egiten duela, baita dituen «automatismoak» ere. «Bereziki gauza batek kezkatzen nau: jakiteak hika egiteak noiz gehitzen duen eta noiz ez. Menorreko tonuetan hobeto doa, maiorretan krak egiten dit belarrira».\nEta zer diote tokak/nokak izan dezakeen (edo ez) tendentzia sexistaz? «Egia da hikaz aritu izan naizenetan batzuetan uste errotu sexista batetik aritu izan naizela. Egia da. Rolak esajeratzeko balio izan dute bi kodeek, eta sexistak izan gara, onartzen dut». Adibide bezala jartzen ditu labe garaietako bi langile, gizonezkoak noski, eta bi amona balkoian berriketan herriko festetan. Lehengo kasuan ez dute hika erabiltzen; bigarrenean, berriz, bai. «Eta tranpa da, bi langileek ere egin dezaketelako hika, bi amonek noka bezala».\nOholtzatik kanpo jarri du arreta Pagolak. «Generoa puri-purian dagoen honetan, gazteleran ‘e’ sartzen ari da, ‘nosotres’ adibidez. Hitanoan horri oso bide motza ikusten diot, mugak dituelako. ‘Dizkiat’/‘dizkinat’. A, eta neutroa zein da? Hor beste zerbait behar da edo horrek ez du balio behintzat. Denentzat toka edo denentzat noka… eta gero ikusiko da bidea duten edo ez. Erabilerak markatuko du sexistak diren edo ez, zer balore transmititzen diren, eta zer forma hartzen duten». Elkarrizketa hasieran generoa galdetzeko ohitura hartzea beste aukera gisa aipatzen du.\nKalean ere izan ditu esperientziak, hausnarketara bultzatu dutenak. «Hikaz ari dira, baina zu agertzen zara eta zukaz hasten dira. Ez dakit zein punturaino den umiliazioa edo haien ahulezia… Zalantzak sortzen zaizkit».\nHoni buruzko guztia: HITANOA, ATETXO HANDIA


Gozatzeko moduko musika erakustaldia gaztetxean, Bi Bala eta Ze Esatek! taldeekin - Oñati - Goiena.eus\nGozatzeko moduko musika erakustaldia gaztetxean, Bi Bala eta Ze Esatek! taldeekin\nIker Oñate 2018-01-27 13:37\nZe esatek! taldea, atzo gauean, Oñatiko gaztexeko agertokian. Argazkia: Imanol Soriano.\nBi Bala eta Ze Esatek! taldeek musika erakustaldia eskaini dute bart gauean Oñatiko gaztetxean. Bakoitzak bere erara, norbere estilora, gozatzeko moduko kontzertua eskainiz. Eta bertaraturikoek eskertu zuten hori. Jendez lepo zegoen gaztetxea.\nBi Bala musika taldeak eman zion hasiera gauari, bertsoak eta rockak bat egiten duten formatuan; hala dute eraikia estiloa, ez doakie gaizki. Bada, urteko lehen kontzertua zen eurentzat, baina ez zen apartekorik nabari: beti bezala jardun zuten, indartsu. Disko berriko kantuak izan ziren nagusi emanaldian –aurreko bi lanetako zenbait abesti ere eskaini zituzten–.\nEta ostean heldu zen Ze Esatek! taldearen txanda. Disko berria aurkeztu zutenez, ohi baino gertuago jardun zuten punk rockaren bueltako doinuetatik. Baina, oro har, euren nortasuna baztertu barik. Lan berriko kantuak ez ezik, aurreko diskoetakoak eskaini zituzten bide horretan. Eta Ibuprofeno Goizak abestiarekin eman zioten bukaera gauari.\nAtzokoan jendez lepo zegoen gaztetxea, adin guztiek bat egin zuten hitzorduan. Eta gogoz, gainera. Hori nabari zen bertaraturikoen jarreran, dantzarako gogoa ez baitzen falta izan.


kritiken hemeroteka » Herri txiki\n« Suntsipen baten birsortze artistikoa | Beruna eta sua »\nHerri txiki Eneko Barberena / goiena.eus, 2020-04-05\nWhen you’re growing up in a small town / and you’re having a nervous breakdown / and you think that you’ll never escape it / Yourself or the place that you live.\nHonela abesten du Lou Reedek, Smalltown kantan, herri txiki bateko gazte baten itomena. John Cale musikariarekin batera Songs for Drella diskoari ekiteko. Euskarari ekarria badago gainera, 2014an hainbat musikari eta ekoizleren ekimenez eginiko Lou Reed, mila esker diskoan Txuma Murugarrenen ahotsez.\nMunduko biztanleriaren % 75a hirietan biziko omen den garaiotan, omen diot auskalo bizi dugunak ze norabide hartuko duen, deigarria bada oraindik arrakastaren arrakastaz hazteko ia marjinarik geratu den ideiaren indarra. Herri txikietan ez da aukerari, mundura atera beharra dago beti eta betiko.\nHiriak badu indarra, erakarmena, distira. Dantzan egon zintezke, zahartu arte, Jep Gambardellaren pare. Nahi beste hitzaldi, aurkezpen, kontzertu, giro.\nAldeanoak, pueblerinoak, caseroak. Hiria jatorrizko bekatuak garbitzeko ponte. Honi buruz, Joxe Azurmendik donostiar pentsaera tristeki arrakastatsu bati bere azken liburuotako batean ematen dion errepasoa aintzat hartzekoa bada.\nHau guztia idatzi dut, Garazi Arrularen Gu orduko hauek ipuin liburu apartaz akordua izan dudalako. Kontrazalak irakurtzea beti da arrisku-kirol, baina bertan aipatzen den distantzia berbarekin ezin adosago egon. Eta horri buruz, ahizpen arteko distantzia, herri eta hiriaren artekoa, da besteak beste liburuaren izen bereko ipuina. Hemen hautatu dudan pasartea gaurko gaia josteko: Pentsatu; herri batean gaude eta bakea baizik ez ote da gertatzen? Pentsatu. Zeren bakea ez da deus ez gertatzea, ala bai? Bakean egotea ez litzateke, ba, nobedadea gure Herri santu honetan? Aspergarria da bakea. Ahizpatxok, asperdura faltan du, agian. Bakea zer da ba. Asperdurari aurre egiteko, gaztetan munduko bolari begira pasatzen zituzten arratsalde euritsuak, elkarrekin nora joanen ziren, non biziko orain hemen, gero han, Willy Fogen antzera haiek ere munduari bira emanen ziotela erabaki zuten Verne bat bazenik ere ez zekitenean. Inoiz ez zuten herria bizitokitzat hartzen hitz-aspertu haietan, eta batez ere inoiz ez zuten irudikatzen ba bestea gabe ibiliko zirela.\nAkaso gure guraso, aitona-amona gehienak oso herri txikietakoak direlako oinordetzan jaso dugu egonarriko ezerosotasuna. Akaso, hiriaren distirak beleak erakartzen jarraitzen duelako. Batek daki. Jakitearren, ni bizi izan naizen hirian, apenas ezagutu dudan bizilagunik. Ezta hitz erdirik ere trukatu askorekin. Galdetu izan diet hau hauetan bizi diren lagun/ezagunei eta denek arraro begiratzen didate. Zertarako?\nZertarako. Hori, zertarako, bizi bat herri batean, deus ez baita gertatzen. Honela bihurtzen du hiriak aldiria urtez urte luzeagoa, metro linea bakoitzak, autobide kilometro bakoitzak ebasten du zerbait. Madrid ez da ingurua xurgatzen duen bakarra. Eta, jende/aberastasun pilatze hutsa besterik ez den ariketa, pobretze handia ere bada gure geografiatan.


Udal gobernuaren gezurrak : Goierriko Hitza\nUdal gobernuaren gezurrak\nBeste behin ere, gezurrak ahotan dabil udal gobernua, Beasainen geroari buruzko bere ikuspegia, bai ala bai, garatuko dela defendatzeko.\nAitor Jauregi Larrañaga (Beasaingo EH Bilduren izenean)\nBeste behin ere, gezurrak ahotan dabil udal gobernua, Beasainen geroari buruzko bere ikuspegia, bai ala bai, garatuko dela defendatzeko. Horretarako, gainera, baliabide publikoak erabili ditu. Urtarrilaren 4an, udal webgunea (denona) baliatuz, Espainiako Sustapen Ministerioak, trenbidearen saihesbidea egingarri ote den aztertzeko, informazio lanak kontratatzeko deialdia egin duela jakinarazi zigun. Horraino dena ondo. Azken baten, horixe zen 2017 eta 2018rako PPren Estatuko aurrekontuei baiezkoa emateko negoziatu zuten puntuetako bat: 150.000 € 2017ko aurrekontuetan eta 300.000 € 2018koetan. Gogoratzen 2018ko PPren Estatuko aurrekontuak? Horiexek ziren Kataluniarako 155. artikuluaren aplikazioa deuseztatu ezean onartuko ez zituztela esan, baina hori gertatu aurretik baiezkoa eman zietenak.\nOrain, saldu nahi digu balizko lan horien ondorioz libre geratuko den lurzorurako «aurreikusita daudela merkataritza guneak, aisialdirako eta kirolerako espazioak, etxebizitzak eta abar». Eta hori beraien buruan bakarrik dago aurreikusita. Beasainek ez du bere plangintzan halako aurreikuspenik. Are, herritarren parte hartze prozesu bat dauka oraintxe martxan udalak, hain justu, Hirigintza Plan berriak nondik nora diseinatu beharko lukeen Beasainen geroa ebazteko. Errespetu falta galanta prozesu horretan parte hartzen ari diren herritarrekiko.\nHori guztia gutxi ez, eta «garraio eraz aldatzeko geltoki edo estazioa eta 1 nazional (zein naziotakoa?) errepiderako sarbide eta irteera ere eraikiko dira» dio. Beste behin ere, bai ala bai, gobernuak nahi duena egingo dela, alegia. Halakorik ere ez baitago, oraindik behintzat, Beasainen indarrean dagoen inongo planetan jasoa. Gainera, alkate jaunaren elkarrizketa bat aireratu zuen Euskadi Irratiak albistegietan, ideia berbera defendatzen zuena, urtarrilaren 8an.\nUrtarrilaren 9an, webguneko testu hori sotilki, inori ezer esan gabe eta barkamenik eskatu gabe aldatu dute, eta honakoa dio orain: «Baldin eta hau gauzatuko balitz, gune horretan eremu berdeak, merkataritzarako guneak, aisialdirako eta kirolerako espazioak, etxebizitzak eta abar aurreikusiko lirateke. Honetaz gain garraio eraz aldatzeko geltoki edo estazioa eta 1 nazional errepiderako sarbide eta irteera ere eraikitzeko aukera egongo litzateke».\nUdal gobernuak ikasi behar du egia bere desioetatik bereizten, herritarrei errespetua agertzen, barkamena eskatzen gauzak gaizki egiten dituenean eta lehia elektoralean guztionak diren baliabideak ez erabiltzen.\n– Aitor Jauregi Larrañaga (Beasaingo EH Bilduren izenean)


Eneida Iturbe: "Hau marka!" - - Goiena.eus\nEneida Iturbe: "Hau marka!"\nEneida Iturbe 2011-04-01 02:00\nManel musika talde katalanak bigarren diskoa argitaratu berri du eta...\n... salmenten zerrenda ofizialean lehen postura iritsi da, astebetean 10.000 kopiatik gora salduta. Lorpen gogoangarria, itxura denez, komunikabide askok jaso baitute gertakaria.\nEgunkari gehienek berri-agentzien teletipoak errepikatu dituzte: katalanez abestutako diskoa dela azpimarratu izenburuan; pare bat efemeride gogora ekarri (Lluis Llachek eta Joan Manel Serratek bakarrik lortutako marka dela); eta, bukatzeko, albistea jasangarri egiten duen gozokia, Estatu mailako edozein marka lortzearren ordaindu beharreko bidesaria: taldearen web orrian kantuen hitzak gaztelaniara itzuliko dituztela "katalan hiztun ez direnek ulertu ahal ditzaten".\nBadirudi, beraz, munduan bi motatako gizakiak daudela: katalana ulertzen dutenak eta gaztelania dakitenak.\nPolaritate horretan edo antzerakoan sinisten duten askok, gainera, berripaperen Interneteko edizioak aprobetxatzen dituzte euren ezjakintasuna lau haizetara zabaltzeko. Zenbait egunkarik albisteei erantzuteko aukera eskaintzen die irakurleei. Ez zait ideia txarra iruditzen, askotan aberasgarria izan daiteke eta.\nAlbisteak katalanak edo euskaldunak ahotara ekartzen baditu, baina, erantzunen atalak anonimo izenpean ezkutatutako intolerante koadrila baten elkarrizketa (edo hobeto esanda, bakarrizketa) bihurtzeko aukera asko dauzka. Masokismo puntu bat daukazuenok tekleatu ordenagailuan Elmundo.es eta begiratu Manelen diskoaren gaineko albistea edo Sorturen aurkako epaiari buruzkoa.\nBerria beste ikuspuntu batetik begiratzea eta esplikatzea ere badagoela ikusteko, Gara-n Pablo Cabezak idatzitakoa irakurtzea gomendatzen dizuet. Zerrenda ofizialen sinesgarritasuna dudan jartzen du, zenbait musika talde euskaldunek marka bera lortu dutela, baina izkutatu egin dela salatuz.


Igo Arroka - Ezarri Igo Arroka Free\nJokoak Igo Arroka\nHorrela nahi izanez gero Igo Arroka , mesedez, saiatu jokoak horietako bat:\nItxoin ezazu hurrengo arrokara iristeko une egokia. Igo aldi berean rock bat. Saihestu ezegonkorrak direnak eta begiratu prezioa. Narya mendia konkistatu al dezakezu? Indartsu sentitzen al zara Rocky bezala? Saiatu beste mendi erronka zailagoak Kibar, Alru, Chota, Ordh eta Ucca bezalako mendiak.\n8. Sarraski eskola\n10. Rambo 3


Goierri Mankomunitatean sartzen da Itsaso azaroan | El Diario Vasco\nAlto-urolaGoierri Mankomunitatean sartzen da Itsaso azaroan\nGoierri Mankomunitatean sartzen da Itsaso azaroan\nItsasoko udaletxea, ostatu gaineko solairuan. / GALILEA\nGALILEA ITSASO. Jueves, 2 noviembre 2017, 09:31\nHiru dira orain arte Itsason ospatu diren Herri Batzarrak, azkena aurreko astean aurrera eraman zelarik. Honetan gai ugari jorratu ziren, hauen artean Goieki Garapen agentzian eta Goierri Fundazioan parte hartzeko aukera.\nEkainean aurrera eramandako Herri Batzarrean gai hau aztertu, bozkatu, eta Uggasa edo Goieki agentzien aldeko eta kontrakoak ikusi ondoren, Goierri aldera jotzea erabaki zuten Itsasoko herritarrek. Azken hilabeteetan gai honen inguruan aritu dira lanean eta Gorka Sasietak azaldutakoaren arabera, hilabete honetan Goierrin ospatuko den Mankomunitate batzarrean Itsaso bertan sartzea adostuko da.\n«Asesoria batek azterketa bat egin du, egoera ondo begiratuz, eta gure sarrera onartu dute, beraz azken pausoa da azaroko asanbladan onartuak izatea», azaltzen du Itsasoko alkateak.\nOfizialki Goiekin ez egon arren, foro eta lan talde desberdinetan parte hartzen ari dira dagoeneko: foro ekonomikoa eta industriala; Goierri telebistan albisteak azaltzen hasiak dira; gizarte foroa; hezkuntza eta lan munduaren uztarketa...\n«Goitur Turismo dinamizatzailearen aukera ere hor dago. Behin bakarrik bildu gara eta oraindik ez dugu konkretatu zeintzuk izango diren gure baliabideak, baina hortan gaude», azaltzen du Pilare Muxikak, Itsasoko Komunikazio Ba-tzordetik.\n«Egitasmo ugarietan parte har-tzen ari gara gaur egun dagoeneko; lekuren batean egon behar dugu eta naturak, zentzuak eta historiak, besteak beste, Goierri aldera bultza-tzen gintuen», azaltzen du.\n«Itsasoren kokapena eta lotura historikoa ere ez dugu ahaztu behar, Gabiria eta Ormaiztegirekin duguna. Hauekin aspalditik egiten dugu lana eta honetan jarraitzen dugu elkarrekin proiektuak burutuz», Muxikak.\nEtxadik familiei eskaintzen dien zerbitzuak martxan jarraitzen du El Zelai acogerá la proyección desde Sidney de 'Aida', la ópera «más espectacular»


Susa literatura - Karanbola toxikoak\n2. K Taldea\n6. Bigarren Asanblada\n13. Etsaiak besteak dira\n14. Kontu garbitzeak\n17. Elefanteen hilerria\n— Nor haiz hi, sudurluzea?\n— Trailer deitzen didate.\nMan kamioi handi baten paratxokea bezain zabala du irribarrea.\n— Eta nork egin hau hi kofradiako, jakin baliteke?\n— Aizue, kontatzeko daukadana entzun nahi ez baduzue, etorritako bide beretik joango naiz.\n— Hago, kardantxiloa. Hire egiazko izena, lehenik eta behin. Pelikulak, ondoren.\nZineko aretozaina baino erosoago moldatzen denez arrotza polizia-etxean, samur mintzo saio Errazkin, badaki-eta hauskorra bezain arriskutsua dela handiustekoen banitatea.\n— Andres Errasti, zuen esanetara.\nBerrogeita koska bat urte. Gizena. Gorbatak estuegi lotzen dio lepoa, aurpegian biltzen zaio odola. Bi putzu gorri eta puztuak, masailak.\n— Minutu bakarra daukak, Trailer —motzean nahi du beti Madariagak.\n— Kamioi flota itzela, horixe daukat nik. Hortik ezizena. Eta oso baliagarri suerta dakizukeen informazioa, hori ere bai.\nSoseguz ateratzen dio kea puruari. Kamioiari argiak bezala piztu zaizkio begiak.\n— Hara, kankailua, Metro-Goldwyn-Mayerreko lehoia haizelakoan ala? Minutu erdia geratzen zaik. Bota edo ospa!\n— Atentatuen egilea salatu nahi dut. Badakit peskizan ari zaretela, nik ere sarri erosten dut ONCEko kupoia. Ulertuko duzuenez, lauso samarrean mintzatu beharra daukat, ez baititut nahaspila honen gorabehera zehatzak ezagutzen.\nMadariagak egin du hasperen ernegatu bat. Luzatu du besoa eta eman dio zaplazteko alfer bat. Dardara egin diote masailetako odol putzuek.\n— Mikel du izena malapartatuak.\n— Artaburua!, Andres Errasti beste Mikel zagok munduan.\n— Mikel Larrarte bakarra, sinetsi egidazue. Laguna dut, berak halakotzat ez naukan arren.\nErrazkinek ezin ditu salatariak jasan. Norbaiti informazioa ateratzea gauza bat da, doako isilmandatariari erreguka ibiltzea beste bat. Ehiza atsegin du, ez trofeoa.\n— Larru sendo akaberakoa da morroia, kuadrillako txoroena, sekula santan kolpe zorririk jo gabea. Zorrotza du mihia ahoberoak, eta ni nau bere gezien jomuga...\n— Arinago. Ez gaude kontu pertsonalak entzuteko.\n— Diru mordo eske ez zitzaidan ba etorri doilor halakoa! Film baterako egindako gidoi lanak Juanjo Baztarrika izeneko marrazo batek ordaindu ez antza, eta sosik gabe zebilen. Ehun euro eskaini nizkion...\n— Zekenaren ukabila baino zitalagoa haiz, Trailer —kaiolatutako sagu bati kilika bezala ari zaio Madariaga.\n— Banco Sabadell naizelakoan ala? Aiseago emango nioke kreditua lapurrari, lotsabako hari baino. Gainera, batek daki, egolatrek asmatzen dute gaur hil arteko zor bat eta txikikeria mirriena balentria bihurtu bihar. Edozer, gainontzekoen pentsamenduan kanpin denda ezartzearren.\n— Nahikoa. Koreako pelikula txar bat zirudik honek. Harira!, karrozeria txikitu eta txatartegira bidaliko haut bestela.\n— Iruzurrak hozminduta utzi zuen. Hamabost mila euroko zorra. Oasiaren ispilatzea begitandu baina putzu zikinarekin topo egindakoak ez luke sumin suntsitzaileagorik sentituko. Uneoro azpilanean dabiltzanen irribarre maltzurra ernatu zitzaion eta ez zaio harrezkero kendu. Herrestan dabil morroia. Eta gerra deklaratu dio munduari. Uler bedi mundua: lur arrasetik ikusten den guztia. Bera omen da gu guztiok kiskaliko gaituen suaren txinparta.\n— Asmatu egin duk dena, mendekuz, potrozorri horrek! Zer gertatzen zitzaian umetan, pototo? Jolas orduetan hamarretakoa lapurtzen ziaten?\n— Jokinenean elkartzen gara denok tarteka —azaldu die Trailerrek—. Tabernaria da. Hark konfirmatuko dizkizue nik esandakoak...\n— Alde hemendik, eta hoa psikologoarengana hire barruko korapiloak askatzera!


Hiru greba egun izango dira Arabako metalean - Ekonomiaren KZ\nHiru greba egun izango dira Arabako metalean\nELA, CCOO, LAB, USO, CGT eta ESK sindikatuek hiru greba egun deitu dituzte maiatzaren 18, 24 eta 26rako Arabako metalgintzako enpresetan, sektorean hitzarmen “duina” eskatzeko.\nErakunde horiek ohar baten bidez salatu dutenez, hitzarmen berri baten negoziazioak “lau urte daramatza inolako aurrerapenik gabe”, eta egoera hori SEA Arabako patronalaren “immobilismoari” egotzi dio.\nELA, CCOO, LAB, USO, CGT eta ESK sindikatuek ohar baten bidez azaldu dutenez, metaleko enpresetan “arazoak eta prekarietatea pilatzen jarraitzen dute”. Beste arazo batzuen artean, “Bizitzaren garestitzeari” aurre egitea ahalbidetzen ez duten soldatak, lanaldi “oso altua”, malgutasun “handia”, kontratazioan “iruzurra” edo “lan-istripu ugari” aipatu dituzte.\nEgoera horren aurrean, sindikatu horiek hiru greba egun deitu dituzte maiatzaren 18, 24 eta 26rako, SEA “mugitu” dadin hitzarmen “duina” lortzeko.\nSindikatuek KPIaren gaineko soldata-igoerak eskatu dituzte, 14 ordainsarietan 1.400 euroko gutxieneko soldatarekin; lanaldia nabarmen jaistea; azpikontratetako langileen subrogazioa; kontratazioan iruzurraren aurkako neurriak; eta behin-behinekotasuna eta malgutasuna mugatzea.\nEra berean, benetako berdintasun eraginkorra lortzeko eta lan-osasuna bermatzeko neurriak, baimenen hobekuntzak eta hitzarmena aplikatzeko bermeak eskatzen dituzte.\n← Lan-erreformak % 21,49ra igo du kontratazio mugagabea Euskadin, 2021ean % 9,9 izanik\nLehendakariak EH Bildu hartuko du, neurri ausartak eskatu dizkiona →


Obra edo berrikuntza lanek sortu ditzatekeen buruhausteak ekiditzea da gure filosofia.\nEmaiguzu giltza eta geuk egingo dugu gainerako guztia, zuk inolako kezkarik eduki ez dezazun.\nAurrekontu zehatz eta ulerterrazak prestatzen ditugu, prezioak atalez atal adieraziz, izan ere, aurrekontu on bat da arrakastaren bermea.\nZuretzat egokienak diren material eta akaberei buruzko aholkua emango dizugu.\nArlo bakoitzeko aditu hoberenekin egiten dugu lan, eta egunez egun burututako lanak hurbiletik jarraituko dituzten langile kualifikatuak dauzkagu (arkitektuak, lan-teknikariak, …) hauen helburura gremioak (langile propiak) koordinatzea eta egindako lanaren kalitatea zihurtatzea delarik.


Joxe Mari Auzmendi 2018ko argazki batean (arg. Foku / Jon Urbe)\nNafarroako Azkaraten jaioa 1954an, txikitan Legazpira joana eta aspaldi Hernanin bizi zena, Hik Hasi aldizkarian eta egitasmo pedagogiko horretan aritu izan zen Joxe Mari Auzmendi urte luzez, haren "arima" izan dela azaldu du Hik Hasik.\nJoan den urtean liburua argitaratu zuen Euskal Herrian erreferente diren pedagogoak izenburupean. Bertan 25 pedagogoren lana eta ekarpenak jaso zituen. ARGIA astekarian iritzi emaile ere izan zen; hona hemen idatzitako aletxoetako bat: Hezkuntza urrats berrien beharrean.\nDuela 25 urte sortu zen Hik Hasi, 1995eko irailean argitaratu zuten aldizkariaren lehen zenbakia –2006an Merezimenduzko Argia Saria jaso zuen hargatik–, eta haren atzean sortzaile eta kide gisa jardun zen Auzmendi, beste eskola eta hezkuntza eredu bat bultzatzen. 1996ko maiatzean bertan formazioko adarra abiatu zuen egitasmoak, irakurketa eta idazketa konstruktibistaren inguruko jardunaldiekin. Hasieratik euskara eta pedagogia berritzaileak izan ditu Hik Hasik, ortzimuga horietan zeukan jarria begirada Auzmendik.\n"Eskola komunitateak indarra hartzen duen ikastetxeetan, gurasoek, ikasleek eta denek protagonismoa hartu eta euren gaitasunetan sinisten denean, sekulako emaitza onak lortzen dira", azaldu zion Mikel Garciari 20. urteurrenaren kari egindako erreportajean.\n"Hik Hasiren gorputza eta arima izan da"\nJosi Oiarbide irakaslea sorrera hartan zegoen: “Egitasmoagatik baino gehiago Joxe Marigatik batu nintzen ni Hik Hasira eta ni bezala beste asko. Hasiera hartan inork gutxik sinesten zuen euskaraz egin zitekeenik hezkuntza aldizkari bat baina Joxe Marik benetan sinesten zuen baietz eta hasiera-hasieratik transmititzen zuen grinak, pasioak, baikortasunak eta ilusioak erakarri gintuen proiektura. Eta lan ikaragarriaren ondorio da Hik Hasik urte hauetan guztietan egin duen ibilbidea. Hik Hasiren gorputza eta arima izan da”.\n"Kohesioa, elkarlana, balio hezitzaileak, euskara, izan dira Joxe Mariren lanaren zutabeak. Kemena, indarra, umorea, zituen herrigintzarako lan tresna. Eta argitasun eta bisio handiarekin ikusten zuen hezkuntza-panorama eta nazio eraikuntza" adierazi du Hik Hasiko lantaldeak. Eta hala ere, zera gaineratu dute: "Joxe Mari ez du bere lanak soilik deskribatzen. Bere goxotasuna, baikortasuna eta gizatasuna izan dira bere izaeraren zigilu, lankideengana eta baita inguruko guztiengana transmititu dituenak. Jendea zaintzen jakin du. Berezia izan da Joxe Mari. Kementsua, indartsua, baikorra eta, batez ere, banatzen gaituenari ez eta batzen gaituenari begiratzen ziona. Plazer bat izan da bizitza zurekin partekatu izana, Joxe Mari".\nHernaniko Orbegozoko tanatorioan egongo da otsailaren 14an. Eta otsailaren 15ean egingo diote agurra Polloen.\nKanal hauetan artxibatua: Hezkuntza | Hik Hasi | pedagogiak


Hit parade — Eibar.ORG | Eibarko peoria\nHemen zaude: Hasiera / Blogak / Nire uste harroan / Hit parade\nXabier Mendiguren 2008/03/03 12:33\n(Berria-ko kontrakanpaina atalean argitaratua)\nTxikitan, euskaltasun folklorikoaren mirespenean hazi zuten lagun batek, etxean entzundako esaera hau errepikatu ohi zuen, gure herria goratu nahian: “Euskaldun bat, afari bat; bi euskaldun, apustua; hiru euskaldun, orfeoia”. Madrilera, kongresura nahiz senatura ia 40 lagun bidaliko ditugunez, abesbatza ederra osatu ahalko lukete dudarik gabe.\nOfizio berriari antzemanda EAkoak daude nonbait, leloan ere halaxe baitiote: “Herriaren ahotsa”, eta bozgorailua Puccini abesteko tresnarik aproposena ez bada ere, zerbait beharko du Nekane Altzelaik, San Jeronimoko etxe hartan entzungo badiote.\nZailxeago du Iñaki Irazabalbeitiak (Inaki izena desagertu egin da nonbait, zoritxarrez) Madrilen kantari aritzea; ahoskera ere ez du operarako bezain fina, baina bokazioa ez dute ezkutatzen: “Euskal boza Madrilen” irakur liteke afixetan.\nEAJkoek ez dakite seikotea, zortzikotea edo zenbateko taldea osatuko duten, baina koadrilan kantatuko duten segurtasunarekin doaz, nahiz eta oraindik ezin esan errepertorioan bilbainada alaiak izango diren nagusi, Zapaterori belarrira xuxurlatutako habanera gozoak, ala maitasun zapuztuaren corrido garratzak.\nMadrilen bertan aurkezten da UPDko sortzaile Rosa Díez, baina beldur naiz ipuineko esnezalearena gertatuko ez ote zaion: Eurovision irabazi nahi, eta irrati-tertulietan bere milonga zaharra errepikatzen amaitu.\nAzkenik, euskal diputatu popularrak eta sozialistak zein bere sokako orfeoi handian sartuko dira, noski, bakarlari jarduteko aukera oso gutxik izango dute baina. Aipamen berezia merezi du, hala ere, Ignacio Astarloa Ugartemendikoak, alderdien legearen sortzaileak: haren guraso biak bel canto-an aritzen omen ziren Madrilen; horrez gain, aita Euskal Etxean euskara irakasten; curriculum eder horrekin, rh perfektuagorik ezin zitekeelakoan, Eusko Legebiltzarreko zerbitzu juridikoez arduratzeko fitxatu zuten 80ko hamarkada hasieran. Ikusitakoak ikusita, ordea, ezin esan garai hartan Gasteizko gauak janzten zituen Hertzainak taldeak gure gizona liluratu zuenik. Lastima.


Fundación LURGAIA Fundazioa: 2018ko azken landaketa eguna\nAbenduaren 22an Undabason izan genuen 2018ko azken landaketa eguna.\n50 lagunek baino gehiagok lagundu zuten, urtea eta Gabonak jarduera batekin amaitzeko: zuhaitzak landatzea. Baina ez edozein zuhaitza. Eta ez etxeko gelan. Haritzak eta beste espezie batzuk landatu genituen. Aukeratutako tokia: Red Natura 2000 sarean sartutako 300 metro linear errekaren inguruan.\nEguna ohiko azalpenekin hasi zen eta gero landaketa gunera joan ginen. Bidetik ikusi genuen nola baso igelek (rana temporaria) aprobetxatzen duten haien arrautzak finkatzeko. Horrek zera adierazten digu: anfibio horiek espazio egokiak erreproduzitzeko duten beharra. Horrela, bi presa txikiak improbisatu genituen, lurrean zeuden material naturalak erabiliz, bi presatxo biltzeko, arraultzak eta sapaburuen haziketa errazteko.\nDuela hilabete gutxi batzuk arte, pinudi bat zen eremu hau eta jabeak, duela hilabete gutxira, arraseko mozketa egin du. Hirugarren landaketa txanda izan da hau eta litekeena da 100 urte baino gehiagoko ustiapena izatea hau. Sarbidea, pista handi batetatik egin genuen, non makineria sartu eta irten zen. Makina horiek egindako kalteak hain handia da lurzoruak urteak beharko dituela berreskuratzeko. Gaitzerdi inoiz ez direla berriro sarturko hemendik. Lurrak, beraz, oraindik hondarrekin zegoen eta, nahiz eta zaila izan daitekeen lana egitea, egia esan, elikagaien ekarpen gisa balioko dute.\nDagoeneko landaketaren tokian, lanean hasi ginen. Kasu honetan, erreka baten arroaren aurrean, lurzoru hezeetara egokitutako espezieak erabili genituen: lizarrak, haltzak, hurritz eta astigarrak. Landaretza oso trinkoa egin genuen inguru horietako hosto-eremu bat lortzeko. 200 haltz, 200 lizarra, 15 astigar arruntak eta 10 hurrondoak.\nDentsitatea ikusgai zegoen lana amaitu zenean. Haritzak eta beste espezieak ez bezala, hauek bizkor hazten dira. Bazter hau, urte gutxi barru, haltz gune izugarri ederra bihurtuko da.\nOso pozik gaude: jende askok beren mendienganako etekin ekonomikorik handiena ateratzeko pentsatzen ari diren bitartean, beste asko, guztion onurarako lanean dihardute: parte hartzen, gozatzen eta lankidetzan. Eskerrik asko urte zoragarri honengatik. Laster, 2019a hasiko dugu jardunaldi berriekon eta berriro ikusiko dugu elkar.\nPublicado por LURGAIA en viernes, enero 04, 2019


'Katxiporreta I misioa': estratosferara bidaliko ditugu Pirritx, Porrotx eta Marimotots! | Aranzadi ikastola\n'Katxiporreta I misioa': estratosferara bidaliko ditugu Pirritx, Porrotx eta Marimotots!\nEguraldia lagun badugu, apirilaren 6an, larunbata, helioz betetako globo handi bat bidaliko dugu estratosferara, Lurretik 30 kilometro ingurura.\nDakizuen bezala, Aranzadi hankaz gora jartzen ari gara maiatza-ekaina aldean Nazioarteko Espazio Estazioko astronautekin egingo dugun konexioa dela-eta. Ikasleak ilusio handiz ari gara gaia lantzen, eta ezin ukatu oso emozionatuta gaudela! Motorrak berotzeko, hainbat ekimen antolatzen ari gara datozen aste eta hilabeteetarako.\nEguraldia lagun badugu, apirilaren 6an, larunbata, helioz betetako globo handi bat bidaliko dugu estratosferara (Lurretik 30 kilometro ingurura), eta bertan bidaiatuko dute Pirritx, Porrotx eta Marimotots pailazoen panpinek. Bi ordu inguruko bidaiaren ostean, globoa lurreratu egingo da aurreikustea ezinezkoa den lekuren batean. Ikastolako hainbat lagun (ikasleak, gurasoak, irakasleak...) globoaren atzetik joango gara GPSaren seinaleak jarraituz, eta pailazoak Bergarara bueltan ekarriko ditugu.\nPirritx, Porrotx eta Marimototsekin hitz egin dugu, eta ilusio handiz jaso dute berria. Misioari 'Katxiporreta I' izena jarri diote, eta emozioz gainezka daude! Apirilaren 6an ezingo dira gure artean egon, baina… Tantatatxannnnnn! Apirilaren 5ean, ostirala, Porrotx eta Marimotots Ikastolara etorriko dira!\n10:30etatik 12:00ak bitarte, Porrotx eta Marimotots pailazoak Ikastolan izango ditugu. Ikuskizun edo eginkizun bat antolatu dute etapa bakoitzerako, beraz, ikasle guztiok izango dugu aukera beraiekin egoteko.\nGainera, 'Katxiporreta I' misioan bidaiatuko duten panpinak entregatuko dizkigute, guk globoan txintxilikatu ditzagun.\n'Katxiporreta I' misioaren eguna. 10:30ean elkartuko gara seminarioko patioan, eta interesa duten herritar guztiak deitzen ditugu ekimenean parte hartzera. Eguraldia izango da baldintza nagusia: hego haizea badago, atzeratu egin beharko dugu misioa, globoa itsaso aldera joango delako.\nGloboa jaurti ostean, egun-pasa egitera animatzen garenok bere atzetik joango gara GPSaren seinaleak jarraituz. Lurreratzea ikusi eta pailazoak bueltan ekarriko ditugu Bergarara!\nOñatiko hainbat lagunek 2014an egin zuten ekintza berbera: Txantxikua bidali zuten estratosferara, eta Vianan (Nafarroa) berreskuratu zuten (ikusi bideoaren hasiera eta amaiera).


Madeira Private LLC / Lda Erregistratzea eta Atzerritarren artxiboa\nMadeira erantzukizun mugatuko konpainia / Lda eraketa\nMadeira Erantzukizun Mugatuko Sozietate Pribatua / Lda Sarrera\nMadeira erantzukizun mugatuko enpresa pribatua (Lda) Portugalgo legeen eta Europar Batasuneko araudien arabera araututa dago.\nMadeira atzeko planoa\nMadeira Portugalgo artxipelago bat da (hiru uhartez osatua) Ipar Atlantikoko ozeanoan. Kanariar Uharteetatik gertu dago. Bere izen ofiziala "Madeirako Autonomia Erkidegoa" da. Bere hiriburua Funchal Madeira uhartean dago. Estimatutako biztanleria 300,000 da. 1976 geroztik, Madeira Portugalek administratutako artxipelago autonomoa da, baina Portugalgo Konstituzioak bermatzen du bere autonomia. Bere sistema politikoa lehendakari batek eta legebiltzar batek osatzen dute. Portugalen barne, Madeira Europar Batasuneko (EB) kidea da.\nMadeira Erantzukizun Mugatuko Sozietate Pribatua (Lda) Onurak\nMadeira erantzukizun mugatuko enpresa pribatuak (Lda) hainbat abantaila ditu:\nGutxieneko Zergak: Madeirako Nazioarteko Negozio Zentroaren (IBC) programaren barruan sailkatzen diren enpresa berriek% 5 enpresaren zerga tasa soilik ordaindu ahal izan zuten irabazietan. Hala ere, AEBetako zergadunek eta errenta globala zergatzen duten herrialdeetakoek errenta guztiak deklaratu beharko dizkiete zerga agintariei.\nErantzukizun mugatua: Bazkide baten erantzukizuna harpidetutako kapital sozialara mugatzen da.\nKide bakarra: Bazkide bat gutxienez beharrezkoa da LLC eratzeko.\nGutxieneko baimendutako kapital gutxikoa: Gutxieneko baimendutako kapitala oso txikia da.\nKostu baxuak: Madeira konpainiaren ustiapen kostuak EBko baxuenak dira. Higiezinak, gutxieneko soldatak, elektrizitatea eta telekomunikazioen kostuak oso baxuak dira.\nEnpresa egitura soila: Madeirako eta Portugalgo beste enpresa eta egitura korporatiboekin alderatuta, Lda oso sinplea da.\nEBko kidea: EBko kide gisa, Madeirak aukera berriak irekitzen ditu negozioak egiteko EBko beste kide batzuekin.\nMadeira Konpainiaren izena\nSozietatearen izenak ez du Madeirako beste izen baten antzik edo antzekorik izan. Sozietatearen amaieran "Limitada" hitza edo "Lda" laburdura ere izan beharko ditu.\nHala ere, LLC kide bakarra bada, sozietatearen izena "Sociedade Unipessoal" edo "Unipessoal" hitzekin amaitu beharko da "Limitada" edo "Lda" aurretik. "\nSozietatearen izenak ezin du burututako negozioarena baino bestelako objektu edo helburu bat ondorioztatu.\nEstatutuak sozietatea nola kudeatzen den zehazten du. Enpresako zuzendaritzari dagozkion artikuluetan xedapenik ez badago, zuzendarien gehiengoak gai horiek zehazten dituzten dokumentuak sinatu beharko dituzte.\nBazkideen erantzukizuna kide bakoitzak harpidetutako kapital sozialera mugatzen da.\nBazkideek erantzukizun solidarioa dute kanpoko kideen kapital ekarpen guztien erantzule.\nLLCk Madrilen du egoitza soziala. Hala ere, agente erregistratu bat ez da beharrezkoa.\nKide bat gutxienez beharrezkoa da pertsona fisikoa edo edozein nazionalitateko pertsona juridikoa izan daitekeena. Bazkide bakarra bada, sozietateak "Sozietate Bakarreko Sozietate Mugatua" da.\nBaimendutako gutxieneko kapitala 2 Euro da akzio bakoitzeko (1 Euro kideko enpresa bateko). Bazkideen kapitalaren ekarpena eskudirutan eratutako dirua edo bestelako aktiboak izan daiteke. Diru ekarpenak osorik ordaindu beharko dira lehen ekitaldia amaitzen denean.\nEz dago jaulkitako akzioak. Horren ordez, konpainiak Erregistratutako Kuotak mantentzen ditu eta horien balioa ezin da 1 Euro baino txikiagoa izan. Kuotak konpainiaren partaidetzako portzentajea adierazten du. Kuota bat merkataritza-erregistroan inskribatutako ziurtagiri batek frogatzen du.\nKudeatzaile bat gutxienez beharrezkoa da. Estatutuak kudeatzaileak nola izendatzen diren zehazten du, betebeharren irismena eta nola amaitzen diren.\nKudeatzaileak pertsona fisikoak izan behar dira (ez korporazioak edo beste pertsona juridikoak) eta bazkideak edo ez direnak izan daitezke.\nKudeatzaileek konpromisoa hartu dezakete konpainiaren, kideen eta hirugarrenen aurrean, beren nahitaezko kontratuak eta legezko betebeharrak hausten dituzten ekintza edo omisioengatik. Sozietatearen aktiboak ez badira nahikoa kudeatzaileek beren kontratu-betebeharrak eta legezko betebeharrak direla-eta sortutako arau-hausteengatik ordaindu ahal izateko. Hori ere aplikatzen zaie sozietatearen zerga zorrak ez ordaintzea zuzendariei zergak ez ordaintzea frogatzen ez zaienean.\nKonpainiak ez du lehendakari, idazkari edo diruzain gisa funtzionarioak izendatu behar.\nKonpainiak ez du Zaintza Batzorderik izendatu behar. Hala ere, sozietate anonimoei dagozkien arau eta arau berak aplikatuko zaizkie Zaintza Batzordeari.\nGainbegiratze Batzorderik ez badago, entitate ikuskatzaile bat izendatu beharko du konpainiak gutxieneko hiru muga hauetatik bi baldin baditu:\n3 milioi euroko sarrerak guztira;\n1.5 milioi euroko balantze osoa; eta\n50 langile gutxienez.\nHala ere, estatutu ikuskaria ez da eskatuko hiru urtetik bi betetzen ez badira bi urtez jarraian.\nEgungo sozietateen gaineko zerga tasa 21% da.\nHala ere, erakunde juridiko berriek sozietateen gaineko zergen murrizketa 5% -raino 2027-ren amaierara arte eskura dezakete, Madeirako Nazioarteko Negozio Zentroa (IBC) programaren arabera 2020 amaitu arte eskuragarri badaude.\n5% sozietateen gaineko zergaren tasa aplikatzen zaie nazioarteko zerbitzu jarduerak egiten dituzten enpresei, non diru-sarrerak soilik egoiliar ez diren pertsona juridikoekin edo Madeirako IBCren agintepean dauden beste konpainia batzuekin lortzen diren.\nHala ere, AEBetako zergadunek eta errenta globala zergatzen duten herrialdeetakoek errenta guztiak deklaratu beharko dizkiete zerga agintariei.\nBazkideentzako urteko batzar orokorra behar da.\nMadeirako gobernuko erregistroan aurkeztutako dokumentu guztiak eskuragarri daude ikuskapen publikorako.\nIzena emateko aurreikusitako denbora hilabete bat iraun dezake.\nApal enpresak erosteko aukera dago erregistratzeko prozesua azkartzeko.\nMadeira Erantzukizun Mugatuko Sozietate Pribatua (Lda) Ondorioa\nMadeira erantzukizun mugatuko enpresa pribatuak (Lda) hainbat abantaila ditu: zerga baxuak, erantzukizun mugatua, kide bakarra behar da, baimendutako gutxieneko kapital baxua, funtzionamendu kostu baxuak, sozietatearen egitura sinplea eta EBko kide izatea.


"Ez diogu ezeri uko egingo" | Ekonomia | Berria\nPRESIDENTE ALDAKETA KUTXABANKEN\n"Ez diogu ezeri uko egingo"\nBillalabeitia Kutxabankeko presidente berriak ez du argitu segituko duen kapital pribatuari sarbidea emateko Fernandezek iragarri zuen bide orriarekin. Negozioari lehentasuna ematearen aldekoa da.\nEzkerretik hasita, Xabier Iturbe (Kutxa), Gregorio Billalabeitia (Kutxabank), Xabier Sagredo (BBK), eta Fernando Arangiz (Vital Kutxa). MARISOL RAMIREZ / ARGAZKI PRESS\nBankaren sektorean gizon eskarmentuduna da Gregorio Villalabeitia (Barakaldo, Bizkaia, 1951). BBK-ko patronatuak aho batez aukeratu zuen Villalabeitia Kutxabankeko presidente, atzo, eta hala izango da BBK-k Kutxabankeko akzioen %57 dituelako. Akziodunen Batzarrean aukeratu dute Villalabeitia. 09:30ean bildu da batzarra, eta 10:00etan Administrazio Kontseilua.\nKargua hartu osteko lehen adierazpenetan, esan du "pribilejio" bat dela bankua zuzentzea, eta uste du "zeregin gogorra baina zoragarria" duela aurretik. Eskertuta agertu da eman dioten "konfiantzagatik": "Konpromiso handia dut erronka honekin". Mario Fernandezek muga "oso goian" jarri duela uste du, erantsiz Kutxabankek "historikoki gauzak oso ongi" egin dituela. Hortaz, "abiapuntu sendoa" duela ondorioztatu du.\nFernandezen agurra hobeto ulertzeko, agurraren uneak du garrantzia. Kutxabankeko presidenteak urte hasieran argi esan zuen zein zen bere norabide proiektua: bost urtean hiru fundazioek Kutxabanken akzioen %30 soilik kontrolatzea eta gainerakoa kapital pribatuaren esku uztea. Azkenaldian, ordea, norabide horrekiko distantzia hartu dute publikoki bai EAJk bai Iñigo Urkullu Eusko Jaurlaritzako lehendakariak. Baina, babes politikoaren faltaz gain, badago Fernandezen agurrean eragina izan dezakeen beste faktore bat: Espainiako Bankuak datozen egunetan erabakiko du hiru fundazioak akziodun bakarra diren ala hiru.\nLuis Maria Linde gobernadoreak atea irekita utzi dio hiru kutxak bakarka ari direla ebazteko aukerari. BERRIAk jakin duenez, aukera handia dago Espainiako Bankuak euren alegazioak onartu eta bakoitza bere aldetik ari dela aitortzeko. Ia egintzat jotzen dute egun gutxi barru Lindek euren tesia onartuko duela. Horrek aukera irekiko luke bankuaren akzioak derrigor ez saltzeko, eta, beraz, ezbaian utziko luke Fernandezek azken urtean defendatu duen norabidea.\nSoslaia. Gregorio Billalabeitia: Kutxabankeko lemazain berria


Euskararen transmisioa, katiluz katilu - Zumaia - Baleike.eus\nEuskararen transmisioa, katiluz katilu\nBaleike 2015-11-28 18:14\nAbenduaren 3an ospatuko da Euskararen Eguna. Horren harira, eta Udaleko euskara sailak antolatutako programaren baitan, Euskararen ura, eskutik eskura izeneko ekitaldia egin da goizean. Herritar kopuru handiak hartu du bertan parte.\nInguratu diren guztiak katilu batekin agertu dira. Ekitaldiaren helburua Sanjuaniturria eta Baheko plaza arteko giza kate bat egitea zen eta eskuz esku, katiluz katilu, Sanjuaniturritik hartutako ura pasatzea, euskararen transmisioa irudikatuz. Behin plazan, katean zehar pasa den urarekin pitxar bat bete nahi izan da. Eta baita lortu ere.\nEra guztietako herritarrek hartu dute parte: gazte zein heldu; Zumaian jaioak zein kanpotik etorritakoak; euskaldunak, baina baita ere hizkuntza jakin ez baina haren alde daudenak. Denek dute presentzia euskararen ezagutzan eta bere etorkizunean.\nArgazki erreportajea: Euskararen ura, eskutik eskura\nBaleike 2015 aza 28 Zumaia\nEuskararen Eguneko ekitaldi nagusi eta berezia egin da gaur eguerdian, Euskararen ura, eskutik eskura izenburupean. Hemen dituzue bertako argazki b...\nBaleike 2015 aza 29 Zumaia\nAzaroaren 28tik abenduaren 3ra izango da Zumaian Euskararen Astea\nBaleike 2015 aza 23 Zumaia\nEuskararen Aholku Batzordearen babesarekin, era askotako ekintzak antolatu ditu Zumaiako Udalak Euskararen Asterako, azaroaren 28tik abenduaren 3ra...


Patxitrapero: Telezaborraren alde\nAurrekoan indarkeriari buruz aritu ziren telebistan, ez dakit ze saiotan. Nik tartetxo bat baino ez nuen harrapatu, baina bat etorri nintzen erabat hizketan ari zan antropologoarekin. Gertakizun larri baten aurrean, bapatean jende-talde haundi batek burua zergaitik galtzen duen aztertzen ari ziren, eta zera esan zuen: gizakia berez dala izaki biolentoa, eta hain zuzen, biolentzia dala danetan gehien erreprimitzen duen instintoa.\nArraioa, egia da. Gizakiak badu nahikoa meritu gorputzak momentuoro eskatzen dionari eusten. Jakina beharrezkoa duela eustea, oihanean biziko baikinateke bestela. Baina bai daukat irudipena, gizakiak bai BEHAR duela noizik eta behin, bere lapiko expresaren presioa txikitzea, lehertuko ez bada.\nTelezaborrak gure instinto txar hoiek azaleratzen ditu. Hipnotizatuta geratzen gera hainbat espektakulu biolentori begira. Gaizki esaka ari den jendea. Lehenago ez dakit zeinen askatasuna urratu duen norbaiten askatasun urraketa (dala intimitatea, edo ohorea, edo izen ona, edo…) . Odola mugitzen zaigu. Hasarratu egiten gera, edo segun zein dan momentu horretan jipoitua, poztu. Parre ere egiten degu galanki, hainbaten jokaera esperpentikoak ikusita… Zertarako ukatu, telezaborrari begira oso ondo pasatzen degu.\nBai, diotenez, telezaborra gehien ikusten dan lurraldean bizi gera; ez degu aitortzen telezaborra ikusten degunik, baina kontsumitzaile porrokatuak gera. Zeinek daki, zibilizatuenak geran seinale. Beste inork baino behar haundiagoa degu lapiko expressari presioa kentzen, zergaitik izango da.\nKontua da, gure behar hoiek asetzera, espainiarrak datozela. Gaztelera garbian. Orduak eta orduak ematen ditugu gazteleraren konpasean dantzan. Euskaldunok ez degu (apenas) telezaborrarik ekoizten eta.\nGauzak muturrera eraman gabe: ez naiz ni hona etorriko telezaborra ekoitzi behar degula defenditzera, baina bai aldarrikatzera, euskaldunok, kalitatezko produktuez gain, artea eta sentsibilitatea goratzen dituzten produktuez gain, gure mixeriak eta inperfekzioak erakutsiko dituzten saioak behar ditugula.\nTerapia gisa, nola ez ba, eta, batek ez baitu bestea kentzen, zergaitik ez, pixkabat entretenitze aldera.\nHau ere komeni da irakurtzea.\nEta Adurren irudi mundial hau, egongela guztietan jartzea ere komeni da. Bere neurrian dana.\n. Patxi en 9:29 da manhã\nJozulin 5/11/2010 2:45 da tarde\nREMIX bat egin dizut, baimenik gabe ;-)\nAurrekoan sexuari buruz aritu ziren telebistan, ez dakit ze saiotan. Nik tartetxo bat baino ez nuen harrapatu, baina bat etorri nintzen erabat hizketan ari zan antropologoarekin. Gertakizun larri baten aurrean, bapatean jende-talde haundi batek burua zergaitik galtzen duen aztertzen ari ziren, eta zera esan zuen: gizakia berez dala izaki sexuala, eta hain zuzen, sexua dala danetan gehien erreprimitzen duen instintoa.\nPornoak gure instinto txar hoiek azaleratzen ditu. Hipnotizatuta geratzen gera hainbat espektakulu sexuali begira. Gaizki esaka ari den jendea. Lehenago ez dakit zeinen askatasuna urratu duen norbaiten askatasun urraketa (dala intimitatea, edo ohorea, edo izen ona, edo…) . Odola mugitzen zaigu. Asaldatu egiten gera, edo segun zein dan momentu horretan joa, poztu. Parre ere egiten degu galanki, hainbaten jokaera esperpentikoak ikusita… Zertarako ukatu, pornoari begira oso ondo pasatzen degu.\nBai, diotenez, pornoa gehien ikusten dan lurraldean bizi gera; ez degu aitortzen pornoa ikusten degunik, baina kontsumitzaile porrokatuak gera. Zeinek daki, zibilizatuenak geran seinale. Beste inork baino behar haundiagoa degu lapiko expressari presioa kentzen, zergaitik izango da.\nKontua da, gure behar hoiek asetzera, espainiarrak datozela. Gaztelera garbian. Orduak eta orduak ematen ditugu gazteleraren konpasean dantzan. Euskaldunok ez degu (apenas) pornorik ekoizten eta.\nGauzak muturrera eraman gabe: ez naiz ni hona etorriko pornoa ekoitzi behar degula defenditzera, baina bai aldarrikatzera, euskaldunok, kalitatezko produktuez gain, artea eta sentsibilitatea goratzen dituzten produktuez gain, gure mixeriak eta inperfekzioak erakutsiko dituzten saioak behar ditugula.\nAdur 5/11/2010 9:58 da tarde\nGisa horretako zinta gehiago Berriako hemeroteka dituzu, hemen aperitibo bat...\nPatxi 5/14/2010 1:54 da manhã\nJozulin, deabru, nere ustez ez dago konparaziorik. Izan ere, pornoa intimitatean disfrutatzen da, eta telezaborra kontenplatzea, askoz familiarragoa, lagunartekoagoa da. Hasarra gaitezke, edo kritika dezakegu, edo poztu gaitezke danok, familiarteko bazkari batean, telezaborrari begira, baina ez det imajinatzen, nere etxean behintzat, gabon afarian porno erretransmisio bat...\nHala ere, instinto hori bai erreprimitzen degula sarri bai, hori ere egia da ;-)\nPatxi 5/14/2010 2:02 da manhã\nAdur, hau ohorea!\nBerriako zinten atala, nere begiek goizero lehenengo bilatzen dutena, benetako harribitxiak aurkitzen dira, eta bai genero zaila zuena!\nBai, ostrukarena egitea ere zilegi da ;-)


Deustalks Iratxe Pascual nGloba Strategy-ko CEO eta fundatzailearekin | Deusto Agenda\nDeustalks Iratxe Pascual nGloba Strategy-ko CEO eta fundatzailearekin\nDeusto Business Alumnik, ekainaren 22an, hitzaldia eskainiko du: Todo se mueve, ¿y tu negocio? Claves para acelerar el cambio, Deustalks-en hitzaldi zikloan, Madrilen. Hizlaria: Iratxe Pascual, nGloba Strategy-ko CEOa eta fundatzailea.\nEnpresek egokitu beharra dute inguruan eta gizartean gertatzen ari diren aldaketa esponentzialetara. Aldaketa horiek hemen daude, horregatik enpresek oso azkar aldatu beharra dute. Konpainia askok beste proiektu bat balitz bezala lantzen dute eraldaketa, eta beste batzuek loturarik gabeko ekintzak egiten dituzte. Hori dela eta eraldaketa prozesuen %70ek huts egiten dute, beraz agerikoa da ez dela erraza egokitzea. Kasu gehienetan muga nagusia pertsonak dira, ez dutelako behar den aldaketa egin nahi izan edo ez dutelako behar bezain azkar egin.\nnGloba Strategy proiektuan estrategiak eta pertsonak integratzen dituen eredu batekin egiten dute lan. Eredu horrek erakundeetako lider eta pertsonei laguntzen die eraldaketa prozesuaren ikuspegi integrala izaten. Eredua ezagutzeak aldaketaren aurreko jokabidea aldatzen eta enpresaren eraldaketa azkartzen laguntzen du. Horretarako beharrezkoa da palanka desberdinak lantzea era koordinatuan: etorkizun zehatza, kontzientziazioa, erresistentziak, hierarkiaren eta redarkiaren arteko lotura, ekimenak eta ospakizuna. Palanka hauen arteko lan koordinatuak aukera emango du aldaketa lideratzeko eta azeleratzeko merkatuak behar duen abiaduran.\nLekua: Deusto Business Schoolen Madrilgo egoitza (Castelló, 76)\nData: 2017ko ekainaren 22a, osteguna\nAlumni - Ikasle Ohiak , Alumni DBA , Cambio , Claves , Deusto Business Alumni , Deusto Business School , Iratxe Pascual , nGloba Strategy , Madrilgo Egoitza


Euskaldun mundua ulertzeko - - uztarria.eus\nHiromi Yoshida 2020-06-30 10:00\nHiromi Yoshidak 2020ko ekaineko Uztarria aldizkarian argitaratutako iritzi artikulua da honako hau.\nNiri euskara eman zidan lehenengo irakaslea, Suzuko Tamura japoniarra, 1978an zazpi hilabetez joan zen euskara ikastera Euskal Herrira. Hain denbora gutxian maila onera iritsita, hala esan omen zien lagun euskaldunei (euskalduna=euskaraz bizi dena) Japoniara itzultzerakoan: "Gaztelania ikasten hasiko naiz, bestela ez dizuet inoiz ondo ulertuko". Suzukok ez zigun askorik azaldu horretaz, baina orain badakit zer esan nahi zuen. Lagun euskaldunek gaztelaniazko esapideak, esamoldeak, atsotitzak eta abar (hitz solteak sartzeak ez du axola) barra-barra sartuko zituzten euskaraz aritzen zirenean. Horregatik, lagunekin zituen elkarrizketak osorik ulertzeko erdara jakitea beharrezkoa zela sentituko zuen Suzukok; hau da, euskaldunek euskaraz eta gaztelaniaz (Hego Euskal Herriko kasuaz ari naiz) ondo dakitenez, haien mundua ondo eta sakonki ulertzeko guk ere bi hizkuntza horiek ikastea beharrezkoa dugula ondorioztatuko zuen.\nOrdutik, jende askok eta askotan galdetu izan dit Euskal Herrian euskaraz soilik bizi al daitekeen. Nire erantzuna honako hau izan da: hizkuntzen bidezko komunikazioetan hiru faktore behar dira; mezua, igorlea eta hartzailea. Gurekin harremanetan dauden guztiek euskaraz baldin badakite euskaraz soilik bizi gaitezke. Hartzaileak bagara, baina, askoz erosoagoa da erdaraz ere jakitea; izan ere, bi hizkuntzetan denez trebea, nahi duen moduan edo nahi gabe erabiliko (nahastuko) ditu bi hizkuntzak igorleak. Ez dut inondik ere esan nahi euskaraz ari direnean erdarazko esaldiak sartzea gaizki dagoenik, oso ondo ikasitako hizkuntzaz baliatzea erabat naturala eta normala baita. Suzukok esan nahiko zuena zen bera eta ni bezalako atzerritarrek euskaldunek bizi duten diglosia egoera guk ere bizi behar dugula euskaldunen mundua errotik ulertu nahi baldin badugu. Beste kontu bat da euskararen alde borrokan jarraitzea.


Ezjakintasunaren kartografia #358 - Zientzia Kaiera\nESA Europar espazio agentziaren astronauta izateko prozesuan izena emateko epea bukatu da orain dela gutxi. Izena eman dutenak, printzipioz, oso argiak dira. Eta oso-oso ausartak… Spaceflight affects mitochondria Rosa García-Verdugorena.\nEz duzu begiekin ikusten. Begiak datuak baino ez dituzte harrapatzen, burmuinarekin ikusten duzu. Horregatik zara gai begiak itxita pertsona, objektu edo egoera bat bistaratzeko. Pertsona guztiek ezin dute, baina. Gainera, ez dauden gauzak ikusteko gai da burmuina. Pseudo-hallucinations: why some people see more vivid mental images than others – test yourself here Reshanne Reederena.\nFisika edo kimika ikasi baduzu dipolo hitza ezagutuko duzu, monopolo ere. Baina seguru anapolo berria dela. DIPC eta fotonika: Kerker anapoles\nArgitalpen-data: 2021/07/03 · Atala: Dibulgazioa, Ezjakintasunaren kartografia\nMunduko unibertsitaterik onenetarikoen ekologia departamentuan egin du tesia Pablo Rodríguez Sánchezek. Ez litzateke arraroa, baina doktoregoa matematika aplikatuetan egin du […]


Euskalduntzea eta alfabetatzea - Berria.eus\n"Euskalduntzea eta alfabetatzea" bezala etiketatutako albisteen zerrenda\nPresoei euskara ikasteko era ematea nahi dute\nEusko Jaurlaritzak espetxe eskumena eskuratua duenez gero, presoei euskaraz ikasteko eskubidea aitortzeko urrats eraginkorrak egiteko eskatu...\nIsidro Ioldi hil da, Irutxuloko Hitzaren sustatzailea eta euskalgintzako kidea\nNerea Lizarralde, Irutxuloko Hitza\nEuskararen aldeko hainbat ekinbideren alde egin du lan Ioldik. Besteak beste, Amara Berriko Urrats euskaltegia sortu zuen beste kide batzuekin batera. Irutxuloko Hitzaren administrazio kontseiluko kide izan zen urteetan.\nEuskararen aldeko bi egitasmo sozialen arteko lotura irudikatu dute antolatzaileek Donostian. Hizkuntza ohituretan aldaketak zehaztu eta horiek egonkortzean jarriko du fokua Euskaraldiak, baita hiztunen ahalduntzean ere.\nMilaka lagun elkartu dira Herri Urratsen\nIpar Euskal Herriko ikastolen aldeko jaia ohiko formatuan ospatu dute, bi urteren ostean. Eguraldia lagun, indartsu itzuli da. Seaskaren bosgarren kolegioa eraikitzeko baliatu nahi dute.\nApirilak 10 - Bideo kronika | Olatz Artola\nHelmugara helduko da gaur 22. Korrika! Kilometro gutxi falta dira Korrika-ren mezua ezagutzeko eguerdiko 12:30etan izan da hori Donostiako Bulebarren. Azken bideo kronika bidali du Olatz Artola berriemaile bereziak.\nKorrika 22, zuzenean\nDonstiara heldu da 22.KORRIKA. Amaiera ekitaldia zuzenean jarraitzeko, euskal hedabideek elkarrekin saio hau landu dute; EiTBk, Hamaika Telebistak, Kanaldudek, Tokikomeko telebistek eta BERRIAk ekoiztu dute.\nKarmele Jaioren mezua\nKarmele Jaio idazleak irakurri du lekukoaren barruko mezua\nApirilak 10 - Kantu laburpena | GHAU\nGHAU - BERRIA TB\nHelmugara iritsi da 22. Korrikak! Azken kilometroei musika jarri die GHAU-k.\ndu azken hitza\ngeldi nahi gaituzte\nhitza bizi da\nta pausoan usoa\nhitzekin baietz josi\nherri bat osoa\nApirilak 9 - Bideo kronika | Olatz Artola\nKostaldetik barnealdera, Gipuzkoa zeharkatu zuen atzo Korrikaren 22. aldiak. Ordu txikitan, Nafarroatik Ipar Euskal Herrira igaro da, eta arratsaldean Baionara iritsiko da. Handik, Donostiarantz joango da. Xehetasun gehiago jakiteko, ikusi Olatz Artola BERRIAko berriemaile bereziaren bideo kronika.\nApirilak 9 - Elkarrizketa | Mikel Hiribarren\nAmaitzear da Korrika, eta azkenurreneko eguna Ipar Euskal Herrian igaroko du. Aukera hori baliatuta, Mikel Hiribarren Itsasuko auzapezarekin izan da BERRIA. Inguru horretako euskararen egoera aztertu du, eta esan desberdina dela Lapurdiko kostaldean eta barnealdean.\nEgin BERRIAlaguna: https://www.berria.eus/berrialaguna/


Hasier ERKIZIA, Mikel BALDA, Jon CABRILLA, Jokin BERRA - Batxilergoko ikasleak\nOreretako Fatimako Andre Mariaren parrokian une historikoak bizi dituzte azken hilabeteetan. Fraide kaputxinoek eliza eta euren bizileku izan den egoitza utzi dituzte, eta hemendik aurrera herrian ez da kaputxinorik izango. Jose Luis Ansorena, Kepa Goienetxe eta Xabier Etxenike izan dira Oreretako azken hiru kaputxinoak. Ez da haien erabakia izan, Oreretan gustura zeuden eta, baina kaputxinoen goi karguek emandako agindu baten ondorioz utzi egin behar izan dute herria. Albistea ez da nolanahikoa, orain dela urte askotxo iritsi baitziren gurera.\nUrte hauetan guztietan egindako lana eskertzeko omenaldia egin zien Udalak herriko jaietan. Suziria bota ondoren emozio handia sentitu zutela esan zuten.\nGizon hauei jarraipen bat egitea merezi du beraiek sortuak baitira herrian antolatutako elkarte eta ekintza ugari: Gaztedi elkartea, Andra Mari abesbatza, eta beste hainbat. Gure herriaren historiari lotutako protagonismoa ere izan dute, eta ez bakarrik erlijiosoa.\nXVII. mendetik gaur arte eginkizun zehatzak izan dituzte, esan bezala, erlijioari eta kulturari lotuak gehienbat. Orain ordea erreleborik gabe geratu dira. Ez daukate fede kristaua zabaltzeko behar adina elizgizonik, eta erantzukizun hori beste batzuen eskuetan uztea erabaki dute. Erabaki zaila izan da haientzat, mingarria, baina hartu beharrekoa eta, beraz, baikortasunez hartu dute.\nErdi Arotik hona\nLehen kaputxinoak Errenteriara1612. urtean iritsi ziren eta Matxingo lurmuturrean beraien bizilekua izango zen eraikina egiten hasi ziren. Bertan, bi mendean zehar bizi izan ziren eta herritarrekin oso harreman estua izan zuten. Arrazoi on batengatik eraiki zuten komentua Matxingo lurmuturrean: fraide ugari joaten zen misioetara eta beharrezkoa zuten itsasoa gertu izatea.\n1837. urtean ihes egin behar izan zuten komentutik karlistengatik, izan ere, Errenterian, eta baita inguruko herrietan ere, jendea karlista eta isabeldarren artean oso banatua zegoenez, beraien arteko borroka batean, karlistek komentua erre baitzuten.\nKaputxinoen berretorrera Errenteriara ez zen izan 121 urte geroago arte. Etorri zirenerako herria asko garatu zen, baita handitu ere, eta kaputxinoek pentsatu zuten oso komenigarria izango zela komentu berri bat egitea Errenteriako leku lasai batean. Eta leku hori Pake-Toki izan zen. Hasiera hartan bost fraide ziren, eta haiek izan ziren Fatimako Andre Mariaren eliza eraikitzeko arduradun.\nGaur egun, kaputxinoek ez daukate herritarren aldetik lehen bezainbesteko laguntza, eta hori da orain herritik joan behar izatearen beste arrazoi bat. Orain ez dago lehen hainbeste fededun eta horregatik ez dute zeregin askorik Errenteriako parrokian.\nEliza eta kultura\nAzkenaldi honetan, Oreretan hiru fraide izan dira bizitzen eta kaputxinoen zeregina aurrera ateratzen. Beraien artean bat nabarmentzekotan, Jose Luis Ansorena da, zeren berak burututako lana ez da makala izan. Berak sortu zituen Andra Mari abesbatza, Musikaste, Eresbil eta beste erakunde batzuk ere.\nEresbileko lokalak, Errenterian.\n1966an inauguratu zen Fatimako Andre Mariaren eliza, eta inaugurazio horretan parte hartu zuen zuzen-zuzenean. Urte hartan bertan zen Donostiatik iritsia eta agerian utzi zuen musikarako zuen zaletasuna. Hortik dator, hortaz, Andra Mari abesbatzaren sorrera. Abesbatza honen lehenengo kontzertua 1966ko azaroan izan zen, elizaren inaugurazio egunean hain zuzen ere. Gaur egun, Andra Mari abesbatza nazioartean ere ezaguna da eta egoitza Oreretan du.\nAnsorenak, gainera, Musikaste musika astea sortu zuen, eta horrekin batera Eresbil, Musikaren Euskal Artxiboa ere, sortu zuen.\nUrteotan oso ospetsu bilakatu da Ansorena batetik, berak sortu duelako Eresbil, Euskal Herriko musika artxiborik handiena, herrian eta munduan oso ezaguna egin dena; eta bestetik, hau guztia ilusioaren ondorioa izan delako.\nPasatako azken berrogei urte hauetan, aurretik aipatu den moduan, Fatimako Andre Mariaren parrokian era guztietako ekimen eta jarduerak antolatu dituzte. Otoitzerako taldeak, katekesi taldeak, mezak, bataioak, jaunartzeak, ezkontzak... milaka herritar igaro dira bertatik. Gazteen parte hartzeari garrantzi handia eman diote kaputxinoek eta horren froga garbia ikus daiteke urte askoan ekinean aritu den Gaztedi taldean. Oso ezagunak dira 60etako hamarkadan sortu zen talde honek urtero antolatzen duen Burgosko Quintanar de la Sierrako kanpaldia eta inauterietarako prestatzen dituzten dantza emanaldiak.\nFelipe Mujika kaputxinoak bultzatu zituen ekimen horiek guztiak 70 eta 80etako hamarkadetan. 1993an, Etxalarren jaiotako Kepa Goienetxe kaputxinoak hartu zuen Mujikaren lekukoa. Hondarribiko Amute auzoko elizan eman zituen lehen urratsak eta orain dela hamahiru urte iritsi zen Errenteriara.\nErrenteriatik joan den hirugarren fraidea Xabier Etxenike errenteriarra da. 41 urte besterik ez ditu, baina ez zaio falta esperientziarik, 18 urterekin joan baitzen Ekuadorrera eta 19 urte pasa baitzituen bertan misiolari. Etxenike izan da Oreretako komentuko azken arduraduna eta horregatik izan dira bere esku azken bost urteetan egoitza handiaren zaintza eta garbiketa.\nKaputxinoek aitortzen dute oso azkar pasa zaizkiela urte hauek eta ez dutela izan egin nahi lituzketen gauza guztiak egiteko adina denbora. Hemengo egoitzan oraindik ere gauza asko egiteke zegoen penaz joan dira, baina jendea falta zen eta ez zuten beste irtenbiderik aurkitu. Xabier Etxenikek dioenez, mendebaldeko gizarte honetan bokazio falta nabarmena da, eta kristautasuna ez da lehen bezala ikusten. Munduko beste leku batzuetan, Ameriketan adibidez, erlijioaren indarra handituz doa, horregatik ez da hain iluna kristautasunaren etorkizuna leku horietan. Ez dute ukatzen, ordea, hemengo egoerak tristatu egiten dituela.\nKepa Goienetxe eta Xabier Etxenike Hondarribiko Amute auzoko kaputxinoen komentuan biziko dira aurrerantzean; Jose Luis Ansorena, berriz, Donostiako Okendo kaleko komentuan.\n2006ko irailaren 23an, herriko azken hiru kaputxinoak agurtzeko bazkaria egin zen eta bertan ehunka eliztar bildu ziren. Horixe izan da laurehun urteren ondoren kaputxinoek gure bailaran egin duten azken agerraldia.\nBizitzak, ordea, aurrera jarraitzen du eta Fatimako Andre Mariaren parrokiaz Donostiako Elizbarrutiak izendaturiko beste hiru apaiz arduratuko dira aurrerantzean. Parroko berria Joxin Arregi izango da. Irailean hasi zen bere lan berrian eta lan egiteko gogo handiz etorri dela esan dute joan berri diren fraideek. Besteak beste, komentuan libre dagoen espazioa proiektu berriak egiteko erabiliko omen du. Beraz, parrokiaren etorkizuna esku onetan gelditu dela dirudi. Hala eta guztiz ere, kaputxinoek utzitako hutsunea betetzea oso zail izango du.


Nortzuk gara | Wenzhou Lianteng Packaging Machinery Co., Ltd.\nOsotasuna, pragmatikoa, positiboa eta berritzailea\nSortu bezeroentzako lehen mailako zerbitzua Sortu langileentzako abantaila eta aukera handiak\nDenak, askotan nire bihotzean.\nWenzhou Lianteng Packaging Machinery Co., Ltd.ontziratzeko makineria ekipamenduen garapenarekin, ekoizpenarekin eta salmentekin konprometituta egon da, elikagaietan, sendagaietan eta guztiz automatizatutako beste ontzi kableatuen enpresa aurreratuetan diharduen etxeko profesionala da. Lian Teng-ek diseinua, fabrikazioa, instalazioa, martxan jartzea, trebakuntza, saldu osteko zerbitzua, esate baterako tren bidezko zerbitzua eskaintzeko. Lian teng orain diseinu, ekoizpen, salmenta, ikerketa eta garapena bihurtu da goi teknologiako enpresa moderno batean.\nBetetzeko makina, torlojuak tapatzeko makina, etiketatzeko makina, data kodea inprimatzeko makineria ekipoak, zigilatzeko makineria automatikoa, makineria sanitarioaren piezak eta beste proiektu osoak ekoizteko eta saltzeko salmenta nagusia. Merkatuaren eskaera eta garapenarekin, eta negozioaren filosofia etengabe hobetzearekin batera, markaren ezagutzari arreta jartzea bihurtu da\netxeko ontziratzeko makineria eta ekipoen fabrikatzaile profesionalena. Produktuak asko erabiltzen dira esne, garagardo, janari, farmazia, edari eta industria kimikoetan. Gaur egun, produktu berriek eta zaharrek eta komunitatearen laguntzak Europara, Estatu Batuetara eta Asiako hego-ekialdera eta herrialdeko erradiaziora esportatzen dira.


Liburutegiek bakearen eta bizikidetzaren aldeko zikloa hasi dute - Nafarroako Hitza Liburutegiek bakearen eta bizikidetzaren aldeko zikloa hasi dute – Nafarroako Hitza\nLiburutegiek bakearen eta bizikidetzaren aldeko zikloa hasi dute\n2021, uztailak 16 Albisteak, gaiak, Gizartea, nafarroa 121\nHerrialdeko 33 gunetan eginen dute. 75 tailer eginen dituzte denera, 5 eta 16 urte bitarteko haur eta gazteentzat. Giza eskubideak jorratzea da helburu nagusia.\nHerrialdeko liburutegietan giza eskubideen auzia jorratzeko udako programa bat abiatu du Nafarroako Gobernuak. Uztailean eta abuztuan eginen dute, 33 zentrotan. 5 eta 16 urte bitarteko haur eta nerabeentzat prestatutako programa da, “bakearen eta bizikidetzaren” aldekoa. Denera, 75 tailer eginen dituzte. Kultura Departamentuak eta Herritarrekiko Harremanetako Departamentuak prestatu dituzte, gobernuz kanpoko zenbait erakunderekin elkarlanean.\nPrograman parte hartzen duten liburutegietan, adinaren arabera prestatutako lau tailer mota eginen dituzte, hain zuzen: 5 eta 8 urte bitarteko haurrentzat, ordubeteko saioak antolatu dituzte, giza eskubideei buruz hitz egiteko. Jolasaren bidez, giza eskubideen auzia jorratzen hasiko dira gazteenak. Inma Gurrea, Izaskun Mujika eta Marisa Serrano ariko dira haurrekin dinamizatzaile lanetan.\n8 eta 12 urte bitartekoentzat, berriz, Eskolara bideak izeneko tailerra prestatu dute, batetik; Arete Activa erakundeak zuzenduko ditu saioak, haur eta nerabeei azaltzeko munduko zenbait tokitan bizi diren ume anitzek zer zailtasun dituzten eskolara joateko. Bertzetik, adin tarte horretarako bertze tailer bat prestatu du Bakeolak, parte hartzaileek munduan giza eskubideen alde ari diren ekintzaileen berri jaso dezaten.\nAzkenik, 12 eta 16 urte bitarteko nerabeentzat, Pobreziaren eta Bazterketa Sozialaren Aurkako Nafarroako Sareak sustatutako ihes gela izango dute programarekin bat egin duten liburutegietan. “Helburuetako bat da gazteoi azaltzea bazterketa sozialak hamaika aurpegi dituela”, erran du sareko kide Jaione Eugik.\nBazterketa sozialaren inguruko aurreiritziak alde batera uztea da asmoa, eta ideia orokor eta abstraktuagoetatik kasu zehatzetara jotzea, egunerokora, gazteek “inguratzen dituen errealitatea” ezagutzeko aukera izan dezaten, hain zuzen ere.\nPobreziaren eta Bazterketa Sozialaren Aurkako Nafarroako Sareak urte hasieran bazterketa sozialaren inguruan prestatutako kanpaina hartu du abiapuntutzat bere ihes gelarako. Liburutegietan aritzeko aukera “oso interesgarritzat” jo du Eugik. “Liburutegiak guztionak dira, kulturarako toki irekiak; gune horietan bazterketa sozialaz aritu ahal izatea oso egokia iruditzen zaigu”.\nZer eta nola azaldu\nKanpainarekin batera, gazteentzako unitate didaktikoak ere prestatu dituzte sareko kideek azken hilabeteotan, eta material hori guztia baliatuko dute datozen asteotan liburutegietako zikloan. “Inportantea da zer azaltzen den, bai eta nola azaltzen den ere”, erran du Nafarroako sareko kideak. Helburua da informazioa “erakargarria” izatea. “Bazterketaz ari gara, aurreiritziez eta berdintasun asmoez; gaiak konplexuak dira, eta, horiek azaltzeko, inportantea da gazteen moldeekin bat egitea”\nHorretarako, ihes gelaren formatua aukeratu dute, eta, haren barruan, jolasen bidezko “abentura” bat. “Bazterketa den bezala ikusteko betaurrekoak janztea da xedea. Betaurrekoak puskatuta daude, eta, jolasen bidez, gazteek piezak lortu behar dituzte, betaurreko horiek jantzi ahal izateko”.\nBazterketaren zenbait alderdi jorratuko dituzte sareko kideek, hain zuzen: genero indarkeria, lan esparruko bazterketa eta etxebizitzaren arloa. “Askotan gazteek uste dute bazterketa pobrezia ekonomikoarekin lotuta dagoela, baina auzia askoz ere zabalagoa da”, azaldu du Eugik. Horren guztiaren inguruko hausnarketa bultzatzeko lan eginen dute datozen asteotan, liburutegietan garatuko duten programan.\nIrudia: Nafarroako Gobernuak prestatutako programa zabaltzeko kartela.\n« Bertze urrats bat aurrera\nBostehungarren ‘Hitza’ dute »


Starsky and Hutch - Wikipedia, entziklopedia askea.\nekintzako telesaila, polizia-telesaila, telebista drama eta police television drama (en)\n1975eko apirilaren 30a\n1979ko maiatzaren 15a\nStarsky and Hutch edota Starsky & Hutch (euskaraz: «Starsky eta Hutch») 1970eko hamarkadako estatubatuar telesaila bat da. 93 atal izan zituen, 4 denboralditan banatuak, bakoitzak 48 minutu inguru irauten zituelarik, aldiz, lehenbiziko atalak 90 minutu izan zituen. William Blinn eta Ryan Blinnek sortu, eta 1975eko apirilaren 30a eta 1979ko maiatzaren 15a artean ABC katean aireratu zen. Jack Starrett zuzendariak zuzendu zuen (Claude Ennis Starrett Jr. izenpean), honek 1979an The Dukes of Hazzard telesaila ere zuzenduko zuelarik.\nTelesaila 1970eko hamarkadako Kalifornia estatuan girotua dago. Bertan, jaiotzez Brooklyngoa den David Starsky (Paul Michael Glaser) ilebeltza eta sendoa, eta Minnesota estatuko Kenneth "Hutch" Hutchinson (David Soul) ilehori eta izaera intelektuala duen polizia bikotearen kasuak eta nondik-norakoak azaltzen dira, betiere heuren Ford Torino gorri eta marra zuridunan "Bay City, California" ("Kalifornia, Hiri Zitala") deritzon fikziozko hiriko kaleetan barna doazela.\nMaiz heuren kasuei buruz nahiz kale giroko informazioa jakin asmoz heuren informatzailea den Huggy Bear (Antonio Fargas) delakoarengana jo ohi dute. Bestalde, polizia bikotea Harold C. Dobey kapitainaren (Bernie Hamilton, lehen atalean Richard Ward) agindupean jardun ohi dute.\nHutch eta Starsky 1975ean.\nStarsky and Hutch telesailaren hasierako musika edo doinua entzungai. Youtube.com\nStarsky and Hutch telesailaren IMDBko fitxa irakurgai (Ingelesez)\nOrriaren azken aldaketa: 27 otsaila 2020, 20:52.


Etapak eta seinaleak\nFrantziako bidea edo bide tradizionala da ohikoena, ospetsuena eta jende gehien erakartzen duena. Oparotasun handikoa da, historia, monumentu eta paisaiei dagokienez, eta Europa osotik etortzen diren erromesek hartzen dute. Aterpe- eta aterpetxe-sare zabala du, eta hobekien seinaleztatuenetako bat da.\nGogorarazten dizugu, segurtasun-arrazoiak direla eta, Luzaidetik eta Ibañetako mendatean barna doan mendebaldeko saihesbidetik egin behar dela, derrigorrez, lehen etapa (Donibane Garazi-Orreaga) azaroaren 1etik martxoaren 31ra arte.\nHona hemen Frantziako bidearen etapak, egunez egun. 20-24 km egin ohi dira eguneko, erromesaren egoera fisikoaren arabera betiere. Bigarren mailako beste adar batzuk ere berreskuratzen ari dira, hala nola Baztangoa eta Ebrokoa.\nDonejakue bidea Orreagatik\n1. Etapa: Donibane Garazitik Orreagara (24 km)\n2. Etapa: Orreagatik Zubirira (22 km)\n3. Etapa: Zubiritik Iruñera (20 km)\n4. Etapa: Iruñetik Garesera (23,5 km)\n5. Etapa: Garesetik Lizarrara (21 km)\n6. Etapa: Lizarratik Los Arcosera (24 km)\n7. Etapa: Los Arcostik Vianara (21 km)\nDonejakue bidea Jacatik\n1. Etapa: Artiedatik Zangozara (28 km)\n2. Etapa: Zangozatik Elora (26,5 km)\n3. Etapa: Elotik Garesera (30,4 km)


Solignac-sous-Roche - Wikipedia, entziklopedia askea.\n45° 15′ 07″ N, 3° 59′ 50″ E / 45.2519°N,3.9972°E / 45.2519; 3.9972Koordenatuak: 45° 15′ 07″ N, 3° 59′ 50″ E / 45.2519°N,3.9972°E / 45.2519; 3.9972\nRetournac, Roche-en-Régnier, Saint-André-de-Chalencon eta Tiranges\n116 (%45.8) 127 (%50.2)\nSolignac-sous-Roche (frantsesez eta ofizialki: Solignac-sous-Roche) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 206 biztanle zituen.\n2007an Solignac-sous-Roche udalerrian erroldatutako biztanleak 206 ziren. Familiak 85 ziren, horien artean 23 pertsona bakarrekoak ziren (15 bakarrik bizi ziren gizonak eta 8 bakarrik bizi ziren emakumeak), 27 seme-alabarik gabeko familiak ziren, 27 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 189 etxebizitza zeuden, 88 familiaren etxebizitza nagusia ziren, 86 bigarren erresidentzia ziren eta 15 hutsik zeuden. 186 etxeak ziren eta 2 apartamentuak ziren. 88 etxebizitza nagusietatik 73 bere jabearen bizilekua ziren, 10 alokairuan okupaturik zeuden eta 5 doan lagata zeuden; 2 etxek bi gela zituzten, 17 etxek hiru zituzten, 25 etxek lau zituzten eta 43 etxek bost zituzten. 38 etxek euren parking plaza propioa zuten azpian. 40 etxetan ibilgailu bat zegoen eta 41 etxetan bat baino gehiago zituzten.\nSolignac-sous-Roche udalerriko biztanleria-piramidea 2009an .\n2007an lan egiteko adina zuten pertsonak 128 ziren, horien artean 85 aktiboak ziren eta 43 inaktiboak ziren. 85 pertsona aktiboetatik 79 lanean zeuden (46 gizon eta 33 emakume) eta 6 langabezian zeuden (2 gizon eta 4 emakume). 43 pertsona inaktiboetatik 20 erretiraturik zeuden, 11 ikasten zeuden eta 12 "bestelako inaktibo" gisa sailkaturik zeuden.\n2009an Solignac-sous-Roche udalerrian 85 unitate fiskal zeuden, 189,5 pertsonek osaturik. Pertsona bakoitzeko diru-sarrera fiskalaren mediana urteko 17.221 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen eta 2 ostalaritza eta jatetxe enpresak ziren.\n2000. urtean Solignac-sous-Roche udalerrian 8 nekazaritza-ustiategi zeuden.\nSaint-André-de-Chalencon (3,3 km)\nChamalières-sur-Loire (5,6 km)\nRetournac (5,9 km)\nTiranges (6,0 km)\nValprivas (7,8 km)\nSaint-Pierre-du-Champ (7,9 km)\nBNF: 152601430 (data)


Zer da HAEE-IVAP? - IVAP\nIVAP, Herri Arduralaritzaren Euskal Erakundea, erakunde autonomoa da, Eusko Jaurlaritzaren oraingo Gobernantza Publiko eta Autogobernu Sailari atxikia. Uztailaren 27ko 16/1983 Legeak IVAPen egiturari eta zereginei buruzko alderdi esanguratsuak zehazten ditu.\nIVAPen MISIOA da Euskal Autonomia Erkidegoko herri-administrazioekin lankidetzan aritzea, herritarrei zerbitzu efiziente, kalitatezko eta elebiduna emateko. Lankidetza hau zerbitzu publikoaren balio komunetan oinarritzen da, eta honako hauen bidez gauzatzen:\nEuskal Autonomia Erkidegoko herri-administrazioen zerbitzurako langileak hautatu eta prestatu.\nAdministrazioan euskararen erabileraren normalizazioa eta itzulpengintza ofiziala bultzatu, eta euskarazko terminologia juridiko-administratiboa finkatu eta zabaldu.\nHizkuntzaren, lege eta administrazioaren, eta kudeaketaren hobekuntzaren arloetan aholku eman eta ikertu.\nIVAPek euskal herri-administrazio guztiekin lan egin nahi du eta bere marka-irudia sendotuz, erreferentzia-zentro izan nahi du bere lan-esparruetan, produktu eta zerbitzu berritzaile eta kalitatezkoen eskaintzari esker, bezeroari zuzenduta eta teknologia berrien erabilera aurreratuan oinarrituta.\nIVAPek autonomia nahikoa izan nahi du herri-administrazio guztiekiko bere Misioa osorik betetzeko.\nHalaber, bere egitura sortzen zaizkion behar eta erronken arabera antolatzeko gai izan beharko du, kudeaketa aurreratuaren ildotik. Hori guztia lortzeko, IVAPek pertsona gaitu, inplikatu eta baloratuek osatutako taldea beharko du.


Txina kalitate handiko 24kV hotz txikitzeko hiru nukleoen bidez zuzeneko fabrikatzaile eta hornitzaile bateratuak - Huayi\n1.Product-en sarrera 24kV-ko hiru nukleo hotzean sartzea.\nKautxuak "memoria elastikoa" propietateak dituela ezagutzen da, malgukia bezalakoa. Esaterako, gure 24kV-ko hiru nukleoen bidezko juntura zuzena, uzkurtze-teknologia hotza, aurre-hedapen-teknologia bezala ere ezaguna, aurre-euskarriaren barruti elastikoko goma elastikoa, finkatu beharreko plastikozko euskarri-zerrendan ezarrita. Instalatzean, euskarri-zerrenda kentzen den bitartean, gorputz elastikoa azkar uzkurtu eta estutu egiten da kablearen gorputzean. Gure enpresak fabrikatutako hotzeko uzkurtzeko produktuak zigilatzeko itsasgarri berezi batekin lotzen dira, zigilatzea orokorra egiteko eta ingurune atmosferikoak eragindako funtzionamendu-istripuak saihesteko. Lehengaietarako erabiltzen den silikonazko kautxuak isolamendu bikaina eta erresilientzia handia ditu, eta ez du matxura elektrikorik eragingo kablearen arnasketa-ekintzaren ondorioz, instalazioaren ondoren funtzionatzen duen bitartean. Produktuak energia elektrikoaren industrian, komunikazio industrian, industria militarrean, metalurgian, ikatz meatzaritzan, industria petrokimikoan eta beste esparru batzuetan erabiltzen dira.\n24kV-ko hiru nukleo hotzean uzkurgarriaren erabilera-esparrua egokia da 12/20(24)kV-ko XLPE, Hiru nukleoko potentzia-kableetarako. Eta 24 kV-ko hiru nukleoen arteko lotura zuzenaren instalazio-inguruneak hautsik gabekoa izan behar du, 0℃-tik gorako tenperaturarekin eta % 75 edo gutxiagoko hezetasun erlatiboa. 24 kV-ko hiru nukleo hotzeko giltzadun instalazioen onarpen-proba estandarrak eta funtzionamenduaren gainbegiratzea dagokien araudiaren arabera egingo dira.\nGure produktuek, 24kV Hotz txikitzeko hiru nukleo zuzeneko juntura barne, ISO9001: 2015 kalitatea kudeatzeko sistema gainditu dute, ISO14001 ingurumena kudeatzeko sistema eta OHSAS18001 laneko osasuna eta segurtasuna kudeatzeko sistema eta ekoizpenaren segurtasunaren estandarizazio ziurtagiri nazionala, "6S" ekoizpenaren kudeaketa sistema osoa ezartzea. , produktuak zero akatsak konturatzen, bezeroei kalitate egonkorra, errendimendu fidagarria eta balio erantsi handiko kalitate handiko produktuak eskaintzeko eskainia.\n2. Produktuaren parametroa (zehaztapena) 24kV-ko hiru nukleo hotza txikitzeko juntagailuaren bidez zuzena\nLau parametro tekniko komun daude 24 kV-ko hiru nukleo hotzean zeharkako juntagailurako. Gure 24 kV-ko hiru nukleoen bidez zuzen-zuzkur daitezkeen hiru nukleoei dagokienez, potentzia lehorraren maiztasuna jasateko tentsioaren proba 54kV (81kV)/5min da. Eta Eragin-Presioaren Proba 125kV 1.2/50 Î¼+10 aldiz da. Eta Deskarga Partziala Proba â‰¤10pc (1,73Uo) da. Gure 24kV-ko hiru nukleo zuzeneko junturaren parametro hauek kualifikatuak eta bikainak dira. Beraz, lasai egon zaitezke erosketa, parametroen eskakizun zehatzak badituzu, jarri harremanetan gure agenteekin, zure eskaera jaso bezain laster lagunduko dizugu.\n3.Produktuaren ezaugarria eta 24kV-ko hiru nukleo hotza txikigarriaren aplikazioa zuzeneko junturaren bidez\n4. Produktuaren xehetasunak 24 kV-ko hiru nukleo hotzean zuzeneko juntagailuaren bidez\nMaterial-zerrenda / 24 kV-ko hiru nukleo hotzean uzkur daitekeen junta zuzenaren eduki espezifikoak\n5. 24kV-ko hiru nukleo hotzean uzkurgarriaren produktuaren kualifikazioa zuzen bidezko juntadura\n6. 24 kV-ko hiru nukleo hotzean uzkurgarriak entregatu, bidaltzea eta zerbitzatzea zuzen-zuzenean.\nHot Tags: 24kV Hotz uzkur daitekeen hiru nukleo zuzeneko juntadura, Txina, merkea, kalitatea, ontziratua, fabrikatzaileak, hornitzaileak, fabrika, aurrekontua, salgai


Bizenta Mogel: Ipui onak\nDon Viktor Munibe ta Arangurengori\nOtsoa ta Bildotsa\nZakurra ta Ardia\nTxakurra ta aragi zatia\nLeoia, Beia, Auntza ta Ardia\nOtsoa ta Kurulloa\nGizona ta Sugea\nEtxeko, eta Kanpoko Saguak\nArranoa ta Aizeria\nBelea ta Aizeria\nLeoia, Basaurdea, Zezena ta Astoa\nAstoa ta Txakurtxoa\nLeoia ta Sagua\nOntza ta bere Ama\nEnadea ta beste Txoriak\nLapurra ta Etxe-txakurra\nEiza-txakurra ta bere Jabea\nErbiak ta Igelak\nOtsoa ta Irudia\nEulia eta Mandoa\nEulia ta Txindurria\nOtsoa, Aizeria ta Tximua\nGizona ta Ogi-gaztaia\nIgela eta Idia\nZaldia ta Leoia\nZaldia ta Astoa\nLurreko Abere ta Goietako Egaztiak\nAizeria ta Otsoa\nBasauntza ta Eizaria\nAizeria, Ollara ta Txakurrak\nAita ta Seme gaiztoa\nEskua, Oñak ta Sabela\nGizona eta Astoa\nAizeria ta Matsak\nOgi-gaztaia ta Sagua\nItzaia ta Otsoa\nOtsoa ta atxurlaria\nAragi-epallea ta Aria\nTxori-artzallea ta Txoriak\nGizon egia zalea, Gezurtia ta Tximoa\nAstoa ta Leoia\nArranoa ta beste Egaztiak\nLeoia ta Aizeria\nOtso ta Asto gaixotua\nTxindurria ta Txirriskia\nPagoa ta Kañaberea\nMandakoa, Aizeria ta Otsoa\nNekazaria ta Idisko gaztea\nPiztia itxusi ta Gizon bideaztia\nIPUIAK ITZ NEURTU,\nEDO BERSO EUSKARAZKOAN\nAndra alarguna ta Olloa\nOtsoa ta Antxumea\nLapurrak eta Ollarra\nBaserritarra ta Basaurdea\nTxakurra ta Katua\nKatamotza ta Zakurra\nKatu Eizari basokoa Zortzikoan\nAstoa eta Otsoa\nIturria: Ipui onak, Bizenta Antonia Mogel (Maite Iribarren edizioa). Euskal Editoreen Elkartea, 1992\nGuraso batek zeukan Seme oker ta gaizki azi bat zeñek ematen ziozkan naigabe andiak, ta negar eragin oi zion txit sarri. Aldi askotan gelditzen zan gabaz kanpoan. Egiten bazion agiraka, largatzen zuen gogorragoak eranzunda, ta ezin bururik egin zuen berarekin. Seme gaizto onegatik morroi ta mirabeak ere eraman oi zituzten atsekabe asko. Oei esan zioen Etxeko Jaunak Ipui au.\nNekazari batek zeukan Idisko gazte, mardo, ta ezi gabea. Ezi didin, uztartu zuen Idi ekandu batekin. Zekusanean Idiskoak lepoa uztarpean gatigu, ta ezin jaso zuela burua nai bezela, indarka ta ostikoka mankatzen zuen Idi uztarrian geldi zegoana. Nekazari, bien jabeak akullua arturik, ematen ziozkan galantak Idisko uzu ta ezi gabeari, ziotsala:\nEz zaitut nik uztartu burdia erabilli, ta soroan lurra aratzeko, ta bai bakarrik ezitzeko zure lepo gogorra.\nOnela geldika akulluaren bidez ezi zuen, ta gero uztarria erakutsita beste gabe, etorri oi zan Idiskotxoa burua makurtzera.\nIpui onek esan nai du, gaztetatik uztartu, edo ezi bear dirala umeak lepo biguña daukaten artean. Ekarri bear dirala onez, ta gaitzez esanak egitera, gurasoai lotsa gordetzera, etxeari begiratzera. Au ez egiña gatik mugonez, ta gaztetxotan, lepoa gogortzen dala, ta gerora ezin ekarri dirala eskura; gogortzen dirala gurasoen kontra; irtetzen dutela lotsa galdukoak, bizitza txarrekoak, ta atsakabe asko emateko. Au ezagutu zuen, baña berandu len aitatu degun Aitak.\nDaramana gaztetatik uztarria\nIzango da ume ondo azia.\nGelditzen bazaio idun gogorra,\nBerandu etorriko da zigorra.